Review Assassin’s Creed Valhalla: The Siege of Paris – Misi menyelamatkan Francia!

Assassin’s Creed Valhalla masih kekal sebagai entri popular oleh Ubisoft dan rajin mendapat update yang konsisten bagi meningkatkan atau menambah baik keseluruhan pengalaman. Pada E3 2021, Ubisoft mendedahkan expansion Siege of Paris dan seperti namanya,  pemain akan menuju ke Perancis untuk mengambil bahagian dalam peperangan Viking menentang maharaja terakhir dari Empayar Carolingian, Charles the Fat. Untuk peminat yang tidak sabar menunggu pelancaran expansion ini, saya telah menerima peluang untuk membuat review ringkas tanpa spoiler mengenai update Assassin’s Creed Valhalla: The Siege of Paris. Jadi tanpa melengahkan masa, mari kita mulakan!

Latar belakang naratif

Toka dari Francia mengunjungi Ravensthorpe Settlement untuk memberitahu tentang ancaman raja besar, Charles the Fat. Setelah berbincang, Eivor bersetuju, dan memutuskan untuk pergi ke Paris bagi memastikan tentera Frankish tidak maju sehingga ke Ravensthorpe. Sebagai matlamat utama, Eivor harus melindungi penduduk tempatannya.

Eivor akhirnya terpaksa membantu Sigfred, Toka dan Viking lain di Francia ketika mereka bersiap sedia untuk melancarkan perang paling epik di Paris. Sepanjang perjalanan, Eivor akan bertemu dan menjalin hubungan dengan Queen Richardis serta membina hubungan bersama Count Odo, atau nama gelarannya ” the protector of Paris “. Untuk menamatkan peperangan ini, Eivor terpaksa bersemuka dengan King Charles dan membuat pilihan tentang “siapa yang akan diberi tanggungjawab untuk memimpin Francia sebagai sekutu dan pada masa yang sama, memastikan keselamatan Ravensthorpe.

Saya tidak akan memberi terlalu banyak “spoiler” tentang jalan cerita, tetapi ada 4 watak utama yang kita boleh pilih iaitu:

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Sigfred – Chieftain of the Elgring ClanRichardis – Queen of FranciaCharles The Fat – King of FranciaCount Odo – Protector of Paris
Membuat pilihan adalah ciri penting dalam permainan dan akan mempengaruhi jalan cerita keseluruhan. Kami sudah membincangkan tentang ciri ini dalam ulasan pertama, dan saya pasti kebanyakan pemain tahu dan faham akan impaknya. Jadi, expansion ini pun tidak terkecuali. Setiap watak mempunyai tanggungjawab penting – jadi siapa yang anda pilih untuk membantu dan setiap keputusan yang dibuat, akhirnya akan membentuk masa depan Francia dalam naratif ini.
Visual dari segi persekitaran

Dalam francais Assassin’s Creed, kami dapat mengunjungi pelbagai lokasi ikonik yang betul-betul wujud dalam sejarah tetapi dalam cara baru. Sama untuk expansion ini, kita akan meneroka Francia yang dibahagikan kepada empat wilayah, masing-masing dengan keunikannya sendiri. Semasa menikmati suasana indah di Sungai Seine, saya dapat melihat betapa cantiknya persekitaran. Ini pula amat berbeza dengan kawasan bandar yang penuh dengan bangkai mayat, suasana yang gelap, dan bangunan bergaya Victoria yang seram (ala-ala Dishonored).

Kita tahu Paris adalah kota yang indah pada masa sekarang, jadi ada kontras yang ketara dalam kerajaan Francia yang dilanda bencana peperangan. Di sini, pemain dapat mengalami dan menyaksikan dengan mata sendiri kehancuran Paris oleh kerajaan yang korupsi. Semua permainan Assassin’s Creed memberi fokus pada “immersion” dan saya harus mengaku, reka bentuk dunia untuk Valhalla adalah yang terbaik dalam siri. Untuk aspek ini, ia adalah antara kelebihan Valhalla.
Cara-cara untuk bermula

Anda akan mendapat akses ke expansion ini setelah menyelesaikan salah satu daripada dua story arc pertama iaitu Grantebridgescire atau Ledecestrescire. DLC The Siege of Paris boleh diakses terus di Ravensthorpe. Seperti yang saya jelaskan di atas, Eivor akan disambut oleh tetamu bernama Toka, yang merupakan orang kanan kepada ketua klan Elgring. Bersama dengan hadiah, dia menyampai berita tentang ancaman yang semakin membesar. Dari sana, Eivor akan memulakan perjalanan ke Francia. Sebuah bangunan baru akan dibina di  Settlement bernama Guesthouse. Ini akan menjadi jalan masuk kita ke wilayah Paris.
Harap maklum: Anda mesti membeli DLC. Ia tidak percuma. Selain itu, ia akan tersedia untuk semua pemilik Season Pass.
Tahap Difficulty

Tidak ada Power Level yang wajib untuk mencuba expansion ini tetapi Power Level  yang disyorkan untuk Francia adalah 200. Sekiranya anda mempunyai tahap yang lebih tinggi, expansion ini akan mengubah suai secara automatik kepada kekuatan pemain bagi menghasilkan pengalaman yang paling seimbang di mana setiap wilayah Francia akan menjadi lebih sukar daripada yang sebelumnya.
Itu untuk Power Level yang tinggi. Bagaimana pula untuk tahap yang rendah? Ini adalah masalah yang dihadapi oleh banyak pemain AC Valhalla. Power Level yang disyorkan untuk DLC hanyalah 50. Saya agak terkejut apabila melihat tahapnya meningkat sehingga 200. Sekiranya anda ingin tahu, Power Level 200 adalah untuk sesi “end-game” atau hujung permainan (sekiranya pemain hanya melakukan misi berkait naratif utama sahaja). Oleh itu, saya cadangkan supaya pemain baru sekurang-kurangnya menyelesaikan jalan cerita utama sebelum mencuba expansion baru ini. Walaupun dapat mengakses DLC dari awal, saya sarankan JANGAN. Anda boleh mati dengan hanya satu tembakan anak panah jika tak cukup Power Level.
GAMEPLAY
“Infiltration Mission“

Terdapat beberapa Infiltration Mission dalam DLC The Siege of Paris yang merupakan versi moden untuk “black-box mission” yang menjadi kegemaran bagi ramai peminat. Sebagai sebahagian daripada naratif utama, Infiltration Mission terdiri daripada beberapa acara dan misi yang mendorong pemain untuk meneroka dan menyelesaikan isu-isu kecil sehingga dapat mengesan sasaran. Dengan menyiasat sasaran lebih lanjut, pemain juga akan membuka adegan pembunuhan istimewa. Expansion kali ini mengandungi 5  Infiltration Mission tetapi saya tidak akan membocorkan apa-apa kandungan spesifik. Ubisoft pertama kali memperkenalkan konsep misi black-box dalam Assassin’s Creed Unity (2014). Namun, mekanik tersebut lambat-laun menghilang supaya francais dapat lebih fokus pada sistem open-world dan mekanik RPG.
Kembali pada topik penjelasan. Infiltration Mission memberi kebebasan kepada pemain untuk menyelesaikan misi dalam cara yang mereka anggap sesuai. Semasa melakukan bahagian tertentu dalam kempen, pemain akan diberi misi untuk membunuh sasaran tertentu. Pemain mempunyai banyak peluang dan kaedah untuk mencapai tujuan itu dengan: mencari laluan masuk, mengikuti sasaran untuk mendapatkan lebih banyak petunjuk, atau mencuri kunci bagi membuka pintu. Akhirnya, ia terserah kepada pemain untuk merancang dan memilih jalan mereka sendiri demi menyelesaikan misi. Setelah membunuh sasaran, misi tidak akan selesai sehingga kita melarikan diri dari lokasi kejadian.

Walaupun mekanik open-world/RPG umumnya diterima dengan baik oleh para pemain, ramai dalam komuniti (termasuk saya) merasakan bahawa entri baru-baru ini kehilangan perasaan dan daya tarikan dari permainan lama. Nama pun ASSASSIN’S CREED! Stealth harus menjadi tumpuan utama! Di Valhalla, saya tidak ada sebab untuk benar-benar menggunakan jalan “stealth” kerana ia lebih mudah untuk membunuh musuh secara berdepan. Nasib baik lah, Ubisoft memperkenalkan Infiltration Mission semula supaya pemain sekali lagi mempunyai kebebasan kreatif untuk menangani misi dalam pelbagai cara.
Rat Swarm

Ini adalah ciri baru, dan sekali lagi saya akan mengaitkannya dengan permainan Dishonored. Rat Swarm (seperti namanya) adalah sekumpulan tikus berbahaya yang tinggal di Francia dan merupakan sebahagian daripada teka-teki atau halanagan semasa kita bernavigasi. Tikus-tikus ini akan menyerang NPC berdekatan atau Eivor tetapi pemain boleh memilih untuk menghalau tikus-tikus ini untuk sementara waktu dengan mengayunkan senjata, memerangkap mereka di dalam longkang untuk memudahkan perjalanan atau menggunakan jalan alternatif ke sasaran. Saya biasanya akan menekan butang ‘attack’ dan membiarkan tikus-tikus tersebut kerana haiwan ini sebenarnya amat berguna ketika kita ingin melarikan diri. Tikus-tikus tersebut akan menyerang musuh yang mengejar kita lantas memberi lebih banyak masa dan ruang untuk Eivor melarikan diri.
Jenis musuh baru

Jenis musuh baru adalah Frankish Knight. Setakat ini, merekalah antara musuh yang paling menjengkelkan pernah saya hadapi dalam permainan. Sangat berbeza dengan serigala dan druid dalam expansion sebelum,  Frankish Knight adalah musuh yang menunggang kuda dan menggunakan taktik pukul dan lari. Bayangkan betapa menjengkelkan musuh ini kerana setiap kali saya ingin menyerang, mereka akan lari. Memakai busur dan anak panah, senjata yang panjang seperti kapak atau lembing dan menggunakan skill sangat disyorkan untuk menewaskan Frankish Knight. Mereka bukanlah yang paling sukar, cuma terlalu menjengkelkan.
Jenis senjata baru

Scythe adalah senjata terbaru yang kita boleh pakai dalam permainan di mana ia eksklusif hanya untuk DLC ini tetapi boleh dibawa ke permainan utama. Scythe adalah senjata yang panjang, besar, berat, dan dianggap sebagai  two-handed weapon. Walaupun kurang daripada segi kelajuan,  Scythe boleh melakukan damage yang tinggi, terutama apabila kita gabungkan dengan purata Stun dan Critical yang tinggi. Ia sangat sesuai untuk CC (crowd control) kerana jarak serangannya yang hampir 360′. Tidak begitu sesuai untuk pertempuran 1v1, tetapi jika anda pakar dalam senjata berat, ia bukanlah masalah besar. Saya mencadangkan pemain untuk membuka abiliti “dual heavy wielding” supaya kita dapat menggunakan DUA Scythe pada masa yang sama untuk melakukan damage maksimum secara efektif! Musuh dengan perisai pun boleh mati hanya dengan dua serangan sahaja.
Pendapat

Secara keseluruhan, saya sebenarnya lebih menikmati tempoh review saya di Assassin’s Creed Valhalla: The Siege of Paris berbanding di Wrath of the Druids. Ini mungkin kerana Ubisoft memperkenalkan black-box mission semula, tetapi sekarang ada lebih banyak variasi. Sudah tentu, kita boleh bermain secara stealth sebelum ini, tetapi permainan utama memberi lebih banyak penekanan kepada bertarung musuh secara langsung. Sekarang kita mesti membunuh dari gelap, jadi saya sangat menyukai penambahan klasik ini. Untuk jalan cerita, ia masih mengekalkan konsep yang sama iaitu kerajaan baru, dan Eivor harus bantu menewaskan raja yang jahat. Tidak ada yang baru, tetapi peminat sejarah mungkin akan menyukainya kerana Ubisoft menyentuh bagaimana warga Norse boleh datang ke Paris dalam bentuk visual yang lebih seronok untuk kita belajar.
Dari segi persekitaran, saya sebenarnya dapat melihat perbezaan antara Paris dan Ireland. Ini bermaksud Ubisoft tidak meniru semua aset lama dan meletakkannya dalam Paris. Dari bangunan hingga pokok, semuanya (agak) baru. Ini bukan masalah untuk permainan AC yang lalu, jadi saya tidak ada masalah untuk aspek tersebut. Satu-satunya perkara yang saya ingin mengadu ialah DLC ini tidak sesuai untuk pemain baru yang baru sahaja mula bermain. Ya, anda boleh mengakses DLC ini setelah menyelesaikan wilayah pertama dalam jalan cerita utama, tetapi tahap kesukarannya terlalu tinggi. Sila anggap ini sebagai kandungan “end-game” dan jangan membuta tuli masuk.

Rasanya itu sahaja review saya untuk Assassin’s Creed Valhalla: The Siege of Paris. Bagi mereka yang berminat, expansion ini akan dilancarkan pada 12 Ogos, tetapi anda perlu memiliki permainan asas  Assassin’s Creed Valhalla yang kini tersedia di PlayStation 4, PlayStation 5, Xbox One, Xbox Series X danSeries S, dan Microsoft Windows untuk bermain. Untuk segala liputan kami tentang permainan, sila tekan pautan ini. Sehingga kita berjumpa lagi, selamat ber-gaming!
Video gameplay

 Muat turun di sini

Assassin’s Creed ValhallaPublisher: UbisoftDeveloper: Ubisoft MontrealRelease Date: 2020-11-10Microsoft Windows, PlayStation 4, PlayStation 5, Xbox One, Xbox Series X|S
Assassin’s Creed Valhalla akan melemparkan pemain ke abad ke-9 England, sebuah zaman di mana kerajaan Inggeris saling berperang sesama sendiri bersama Viking. Sebagai seorang askar Viking bernama Eivor, pimpin klan anda untuk membina petempatan baru di tengah-tengah kemaraan kuasa penjajah Inggeris.

Jangan lupa untuk ikuti kami di TikTok!
  @gamersantaimy
Tags: Assassin's Creed ValhallaAssassin's Creed Valhalla: The Siege of ParisDLCreviewThe Siege of Parisulasan


Ultraman Trigger didedahkan secara rasmi! Merupakan generasi baru Tiga dalam konsep moden!

Siri baru Ultraman Trigger akhirnya diumumkan secara rasmi semalam dan bagi mereka yang tidak tahu merupakan penghormatan kepada Ultraman Tiga, Ultraman pertama dari tiga siri “TDG” dari era 90-an (Ultraman Tiga, Dyna, dan Gaia). Sempena ulang tahun ke-25 tahun Ultraman Tiga, siri ini mengambil unsur-unsur penting dari jalan cerita asli, dan boleh dianggap sebagai generasi baru dengan kisah moden. Siri ini akan disiarkan di TV Tokyo pada 10 Julai 2021.

Jalan cerita

30 juta tahun lalu, seorang gergasi cahaya berjaya menutup kegelapan dan kemudian tidur di bintang merah. Kembali pada masa sekarang, pasukan GUTS-Select dibentuk di mana Kengo Manaka menjalani kehidupannya sebagai ahli botani. Malangnya, kehidupannya yang damai diganggu oleh raksasa yang sama pada 30 juta tahun lalu. Seperti ditakdirkan, Kengo kemudian bertemu dengan gergasi cahaya, yang memperkenalkan diri sebagai Ultraman Trigger.
Disebabkan Ultraman Tiga adalah Ultraman pertama yang boleh mengubah bentuk, sudah tentu Ultraman Trigger akan mengikuti jejak langkahnya. Berikut adalah bentuk yang didedahkan:

1 of  3

-
+

Ultraman Trigger Multi Type

Bentuk semula jadi Ultraman Trigger yang mengimbangkan kepantasan dan kekuatan. Sama ada di darat, laut, atau udara, dia dapat bertarung dengan banyak gaya pertempuran. Abiliti khasnya adalah Zeperion Beam.

Ultraman Trigger Power Type

Bentuk Power Type menumpukan pada kuasa semula jadi. Ia berfungsi dengan sangat handal dalam pertempuran tangan sambil melawan musuh yang besar. Abiliti khasnya adalah Deracium Beam Torrent.

Ultraman Trigger Sky Type

Bentuk yang paling lincah. Dia dapat menggunakan pergerakan yang cepat untuk menyerang. Ia paling baik digunakan untuk melawan raksasa yang dapat terbang, pertarungan di udara, atau pertempuran berkelajuan tinggi. Abiliti khasnya adalah Runboldt Beam Shell.

Pada masa yang sama, Raiga Terasaka (pelakon untuk protagonis Kengo Manaka) memberitahu bahawa:
“Itu adalah impian terbesar saya untuk menjadi hero, jadi saya sangat gembira dan berbesar hati kerana dapat melindungi wajah orang yang tersenyum dengan melakonkan Ultraman!
Semasa cerita berkembang, kita dapat melihat kemajuan Kengo dan menikmati watak-watak eksentrik dalam pasukannya. Ini adalah siri yang dapat dinikmati oleh ibu bapa, kanak-kanak dan peminat dari semua generasi. Siri ini mengingatkan kita akan cahaya harapan yang kita bawa dalam diri kita.”

Untuk info lanjut tentang Ultraman Trigger, anda boleh klik pautan ini. Jika ada pembaca ingin baca semua liputan kami tentang Ultraman, sila tekan sini.
Jangan lupa untuk ikuti kami di TikTok!
  @gamersantaimy
Tags: TsuburayaUltramanUltraman TigaUltraman Trigger


Kata utama dalam permainan adalah ‘DESTRUCTION’! – ulasan temuramah bersama Kim Min Soo dari IGGYMOB – Gungrave G.O.R.E

Nampaknya, Gungrave akan kembali dengan G.O.R.E selepas kehadiranya untuk Overdose di platform PlayStation 2 tahun 2004. IGGYMOB Co Ltd. telah bekerja pada permainan ini untuk beberapa waktu dan kami mengambil peluang untuk menemu ramah Kim Min Soo – Naib Presiden Kanan Jabatan Permainan – untuk mendapatkan maklumat lanjut tentang Gungrave G.O.R.E. Dengan bantuan penterjemahan dari Bobby J. Park, Pengurus Komunikasi Barat mereka, kami memulakan temuramah yang ringkas denganya dan ini ulasan temuramah tersebut.

Kim Min Soo- Naib Presiden Kanan Jabatan Permainan

“Kata kunci utama permainan adalah” kemusnahan”. (DESTRUCTION)”

Anda telah mendengar cabaran telah pun bermula, sama ada kemusnahan atau larian pacifist. Gungrave G.O.R.E telah digelar sebagai permainan “yang membunuh segalanya”, tetapi menjadi tanda tanya sama ada tidak ada petumpahan darah dalam permainan ini? Menjadi jawapan yang senang, sudah tentunya tidak, pemain mesti membunuh untuk menyelesaikan permainan. Pemusahan (Destruction) telah dinyatakan sebagai kunci utama permainan dan sudah tentu keamanan bukanlah suatu pilihan.
Bobby J. Park, Pengurus Komunikasi Barat
Sukar untuk menjawab mengenai perbezaan antara G.O.R.E dan penyertaan Gungrave yang lain mengenai cerita. Ia akan mengalir secara keseluruhan sama sekali sebuah organisasi menghasilkan ubat yang mereka ingin menyebarkan di seluruh dunia untuk mengawal manusia, dengan watak baru dibuang ke dalam permainan. Terdapat kisah “dramatik” yang akan membawa orang-orang baru ke dalam cerita, dengan dinamika dan kisah mereka sendiri. Kim nampaknya yakin bahawa pemain dapat memberitahu perbezaan antara permainan lama dan yang baru.

Secara kritikal, kami hanya diberitahu tentang kembalinya Kugashira Bunji ke G.O.R.E, jadi mungkin pemain boleh mengawasi pekara tersebut. Kita teruskan, multiplayer kini tidak berada dalam permainan, dengan perbincangan yang sedang dijalankan secara dalaman. Beberapa mod yang berbeza tidak hadir dalam permainan asal akan dimasukkan. Butiran tidak dapat didedahkan sepenuhnya, jadi nantikan maklumat tersebut!
Seperti yang dinyatakan sebelum ini, ia ditetapkan di Asia termasuk Malaysia menjadi salah satu daripada negara yang diketengahkan. Dia tidak menyatakan spesifik, tetapi akan ada beberapa perkara yang mewakili negara yang ditunjukkan dalam permainan, seperti Menara Berkembar Petronas yang ikonik! Beberapa imej negara yang ikonik dikatakan akan ada didalam permainan. Contohnya, dia menyebut Kemboja, di mana kebanyakan cenderung memikirkan kuil-kuilnya, atau pencakar langit di Hong Kong dan kemerosotan zaman tua. Mereka melakukan yang terbaik untuk melaksanakan adegan sedemikian, untuk perendaman dan realisme.
Robert Horvart, Creative Director.

“Apabila mereka memasuki peringkat tersebut, orang-orang yang telah berada di sana, atau tahu apa yang dilihatnya, akan segera mengenali rasa peringkat itu.”

Pada masa ini, rancangan untuk melepaskan Gungrave G.O.R.E adalah untuk Playstation 4 terlebih dahulu. Eksklusiviti masih belum pasti, tetapi PS4 pasti menjadi platform pertama. Bagi tarikh keluaran,masih dirahsiakan tetapi dalam jangkaan adalah Disember 2019. Mereka telah menandatangani artis-artis besar seperti Kamikokuryo dan Ferriere untuk permainan ini. Oleh itu, kualiti grafik, bersama-sama dengan aspek senario untuk aliran cerita yang lebih pendek, sedang dipertingkatkan. Mengharapkan lebih banyak cerita, kandungan dan permainan. Tarikh pelepasan akan diketahui dalam masa terdekat.

Seperti yang kita tahu, PlayStation 5 akan menjadi kenyataan dan akan hadir tahun depan kemungkinan pada bila-bila masa sahaja. Jadi salah satu soalan yang timbul adakah Gungrave G.O.R.E akan membawa permainan mereka ke platform tersebut dan mereka menyatakan mereka tersangat berminat, tetapi berfikir mengenai kemampuan konsol berbanding PS4, ianya masih tidak pasti dapat dilakukan atau tidak. Tapi tidak bermaksud mereka tidak akan mencuba, apapun kita nantikan pengumumanya kelak.

Mereka juga mengubahnya semula ke format “peringkat” asal, bukannya kawasan “separuh terbuka” yang diumumkan sebelumnya. “Had” membuat Gungrave kepada jangkaan rakyat dirasakan, dikongsikan. Aliran tindakan adalah kebimbangan. Pengembalian ke tahap yang dibersihkan dianggap lebih baik untuk apa yang mereka mahu lakukan. Mereka menghampirinya dengan Metal Gear Rising, Devil May Cry dan Bayonetta, dengan tahap kesudahan yang serupa.

“[Metal Gear Rising, Devil May Cry dan Bayonetta] bukan “separuh dunia terbuka”, tetapi tindakan mereka dalam permainan mereka dilaksanakan dengan sangat baik, itulah sebabnya banyak pemain menyukai mereka. Kami menghampiri arahan yang sama dengan tindakan yang lebih lengkap. “

Beberapa lagi kata kunci lain seperti “melee attack”, pemusnahan objek “full break”. Permainan terdahulu dibenarkan untuk pemusnahan objek yang lebih kecil, tetapi anda boleh mengharapkan perobohan berskala yang lebih besar dalam Gungrave G.O.R.E yang sangat berkuasa dialam semesta, jadi mooks tidak akan memerangi dia. Seebagai contoh, mereka akan bersembunyi di bangunan dan mencari waktu yang tepat untuk menyerang. Grave tidak peduli, asalkan dia dapat membunuh dan memusnahkan semua orang!
Cerberus boleh digunakan untuk mengecewakan musuh. Sebagai alternatif, anda boleh menggunakan keranda Grave, menjanjikan keupayaan yang meningkat dalam G.O.R.E. Kim percaya keranda itu membantu membezakan Grave: “Bukan sahaja menarik, ia juga boleh digunakan untuk menyimpan sesuatu, digunakan sebagai senjata, dan sebagainya. Ia boleh menjadi salah satu perkara yang Grave akan membuka kunci dalam “sistem pertumbuhan”, di mana dia boleh membuka kunci beberapa kemahiran”. Jadi ya, terdapat kemahiran pokok dalam beberapa bentuk atau yang lain akan ada dalam permainan ini.
Grave’s anime incarnation.
Tahap kebolehulangan semula tidak boleh didedahkan, kerana seperti yang dinyatakan, mereka sedang berusaha menambah dalam senario. Dalam hal ini, sistem dapat melihat perubahan apabila senario berkembang.Nantikan pendedahan seterusnya kepada peminat yang akan datang dalam masa terdekat ini, “gambar bernilai seribu perkataan”. Akhir sekali, sebagai permainan menghampiri penyelesaian, demo telah pasti ada di atas meja disediakan.
Dari kiri ke kanan Kim Min Soo, Charles Sung (game designer), Bobby J. Park.
Kekejaman Gungrave G.O.R.E akan datang dan adakah anda semua bersedia? Nantikan segala pendedahan akan datang dari IGGYMOB!

Jangan lupa untuk ikuti kami di TikTok!
  @gamersantaimy
Tags: Bobby J. ParkG.O.R.EgungraveGungrave G.O.R.EIggymobIGGYMOB Co LtdKim Min SooTemuramah GSUlasan Temuramah


Tiada manga baru yang berprospek cerah, penjualan majalah Shonen Jump turun mendadak!

Weekly Shonen Jump masih adalah majalah manga paling popular di Jepun, tetapi pada tahun 2021, nampaknya penjualan majalah telah turun secara mendadak akibat beberapa isu.

Secara lebih khusus lagi -sepanjang tahun fiskal 2021 (dari Oktober 2020 hingga September 2021), Weekly Shonen Jump telah menjual purata sebanyak 1,422,766 salinan setiap minggu. Walaupun jumlah ini boleh dianggap sangat tinggi, majalah itu sebenarnya telah menjual sebanyak (anggaran kasar) 1,559,000 salian pada setiap minggu sepanjang tahun 2020.

Oktober 2020 hingga September 2021

Jumlah jualan pada tahun 2021 berada pada tahap terendah antara bulan Julai dan September, di mana majalah ini jatuh kepada nilai 1,371,818. Yang paling tinggi dicecah oleh Weekly Shonen Jump adalah pada tahun 1995, di mana majalah tersebut menjual sebanyak 6.53 juta salinan setiap minggu.
Walaupun jumlahnya tidak begitu ketara seperti Weekly Shonen Jump, Weekly Shonen Magazine dan Weekly Shonen Sunday mengalami situasi penurunan yang lebih kurang sama. Jumlah edaran Weekly Shonen Magazine turun daripada 610,661 setiap minggu pada 2020 kepada 530,326 setiap minggu pada 2021, manakala Weekly Shonen Sunday turun daripada 227,979 setiap minggu kepada 198,542 setiap minggu, yang merupakan jumlah paling rendah dalam sejarah majalah tersebut.
Weekly Shonen Magazine
Weekly Shonen Sunday
Secara am, situasi ini berlaku kerana banyak manga popular Shonen Jump telah tamat pada tahun 2020 dan mereka tidak berjaya mencari pengganti yang mempunyai potensi cerah. Pada tahun 2020, pembaca telah menyaksikan kesimpulan untuk manga bola tampar popular Haikyuu, Chainsaw Man yang menamatkan Part 1, dan paling terkenal sekali, Kimetsu no Yaiba atau nama inggerisnya Demon Slayer.
Buat masa ini, kita masih ada My Hero Academia, Dr. Stone dan juga One Piece yang masing-masing sedang mendekati finale, jadi ini menambah lebih banyak tekanan kepada Shueisha untuk mencari pengganti bagi setiap satu.

Goku! Naruto! Deku! All your favorite heroes in one place! Download the FREE app now!iOS: https://t.co/4Z7n4EuF1wAndroid: https://t.co/U3OSZCFYUP pic.twitter.com/sD1DhKESRc— Shonen Jump (@shonenjump) March 20, 2020

Selain itu, jualan majalah manga yang berjenis fizikal juga menurun kepada ada peningkatan permintaan untuk manga digital. Tetapi itu bukan isu besar kerana Shueisha sudah membina tapak kukuh dengan perkhidmatan Shonen Jump+, yang kini mempunyai pembaca mingguan aktif kira-kira sebanyak 2.5 juta pengguna.
Apa pendapat anda tentang kes penjualan Shonen Jump yang semakin menurun? Adakah korang pun sedih sebab tidak ada lagi manga baru yang sama hebat cam pendahulunya? Jom kongsikan pendapat di ruang komen!
Sumber – JMPA, Crunchyroll
Jangan lupa untuk ikuti kami di TikTok!
  @gamersantaimy
Tags: mangashonen jumpWeekly Shonen Jump


Layers of Fears Menambah Penceritaan Baru “The Final Note”, Melihat Perspektif Watak Lain!

Semasa livestream Gamescom berlangsung, pembangun Bloober Team telah mendedahkan trailer terbaru untuk penceritaan semula Layers of Fears. Kalau anda ingin tahu, Layers of Fears yang terbaru ini akan memberikan kandungan eksklusif tambahan kepada ceritanya.

Kandungan tambahan tersebut ialah cerita “The Final Note” yang berfokuskan kepada isteri watak pelukis dalam Layers of Fear. Jika dilihat pada trailer, isterinya merupakan seorang ahli muzik dan tidak pernah diceritakan dalam game terdahulu. Selain itu, terdapat juga lokasi baru yang akan tersedia dan menghubungkan penceritaan Layers of Fear dan Layers of Fear 2. Jadi anda akan mendapat gambaran yang jelas tentang apa yang berlaku dalam dunia game itu.

Tentang Layers of Fears
Ia merupakan sebuah game seram psikologi yang berlaku pada awal abad ke-20. Anda akan menerokai kehidupan dan tragedi keluarga yang dilanda dengan perkara gila dan ini membuatkan mereka sendiri gila.
Perjalanan anda sepanjang game akan memperlihatkan hasil lukisan zaman Victoria dan perlahan-lahan meneroka dunia muzik dan filem. Layers of Fears dibangunkan sebagai penceritaan semula naratif francais dan menghubungkannya berserta beberapa bab original terbaru.

Dibangunkan dengan Unreal Engine 5, game ini akan datang dengan versi yang lebih menyeramkan dengan tambahan ciri Ray Tracing, HDR, Resolusi 4K dan sistem Lumen. Anda juga akan meneroka kisah antara pelukis dan pelakon secara lebih mendalam. Ia juga akan datang dengan soundtrack baru yang digubah termasuklah versi original yang dihasilkan oleh Arkadiusz Reikowski.

Layers of Fears dijangka keluar pada awal 2023 untuk platform PS5, Xbox Series X|S dan PC melalui Steam dan Epic Games Store. Untuk mendapatkan liputan lain mengenai game ini daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Bloober Teamgamescom 2022Layers of Fears


“Dilayan seperti pengganas” – PewDiePie dedah pengalaman penerbangan terburuk di Malaysia!

Youtuber terkenal, Felix Kjellberg atau lebih dikenali sebagai PewDiePie merupakan antara orang yang berpengaruh di dunia. Dengan menjadi orang kelima terbanyak mempunyai subscriber di Youtube, tidak bermakna dia akan terlepas daripada menghadapi pelbagai masalah. Baru-baru ini, dia telah muncul di dalam video Youtube yang disiarkan oleh Ken Morrison, atau lebih dikenali sebagai CinnamonToastKen. Video tersebut bertajuk “Angry Airline Passengers” dan di dalam video tersebut, PewDiePie telah menceritakan pengalamannya ketika menggunakan perkhidmatan penerbangan di Malaysia.

Dalam video tersebut, mereka sedang membuat reaksi terhadap satu lagi video Youtube yang bertajuk “Airline Passenger Freakouts | PART 3|“, yang memaparkan kompilasi video berkaitan dengan orang yang menunjukkan kekecewaan atau kemaharan semasa berada di lapangan terbang yang berbeza.

Sepanjang video tersebut, Ken dan Pewd membuat beberapa jenaka dan menambah pandangan tentang klip itu dan membincangkan pengalaman peribadi mereka sendiri dalam penerbangan antarabangsa.

Malangnya untuk peminat Malaysia, PewDiePie mendedahkan bahawa pengalaman penerbangan terburuknya berlaku ketika dia dalam perjalanan pulang dari Malaysia. Tanpa memberikan butiran terperinci tentang tarikh kejadian dan syarikat penerbangannya, Kjellberg menceritakan pengalamannya.
“Kami berada dalam pesawat, dua jam telah berlalu dan kami macam “Mengapa kapal masih belum berlepas? Apa yang sedang berlaku?” Kemudian tiba-tiba mereka membawa kami keluar dan berkata “Maaf, tiada penerbangan lagi hari ini” dan kejadian berlaku pada pukul 2.00 pagi.
Gambar sekadar hiasanSumber: Gempak
Selepas turun dari pesawat, Kjellberg berkata bahawa dia bersama rakannya terus pergi ke dua hotel berbeza, malangnya kedua-dua hotel telah ditempah sepenuhnya. Hal ini membuatkan mereka membuat keputusan untuk tidur di lobi hotel.
Selepas itu, dia sambung dengan menceritakan bagaimana seorang lelaki Malaysia, yang kebetulan duduk di sebelahnya sesama di lobi, membuang angin berulang kali. Mereka ketawa di dalam video tersebut, lalu Pewd menyambung. Dia menyatakan bahawa dia dilayan seperti pengganas di dalam pesawat tersebut.

“Dalam pesawat itu juga, mereka melayan saya seperti pengganas kerana saya membawa bateri mudah alih yang besar. Dia macam, “Apa itu?!”,” kata Kjellberg dengan merujuk kepada seseorang di dalam pesawat.
Selepas itu, mereka teruskan dengan reaksi video kompilasi tersebut. Tiada perbincangan lanjut tentang insiden yang diceritakan oleh Youtuber terkenal itu. Anda boleh tonton video tersebut di bawah bermula pada minit 7:45:

Seronok dengar orang menceritakan pengalaman mereka semasa berada di lapangan terbang atau dalam pesawat. Bermacam-macam perkara kita boleh ambil iktibar dan belajar. Bagaimana pula dengan anda, apa pengalaman buruk anda tidak kira di lapangan terbang atau pesawat, boleh kongsikan di ruangan komen di bawah.
Untuk mendapat liputan lain mengenai anime, game dan banyak lagi, ikuti Gamer Santai.
Jangan lupa untuk ikuti kami di TikTok!
  @gamersantaimy
Tags: CinnamonToastKenPewDiePie


Coffee Talk Episode 2 dan Redfall akhirnya akan hadir dalam Xbox Game Pass pada April ini!

Setiap bulan, Xbox biasanya akan mengumumkan 2 senarai game yang akan dimasukkan ke dalam servis game pass mereka. Untuk hujung bulan April ini, mereka hanya menambah sebanyak 7 game iaitu Coffee Talk Episode 2, BlazBlue: Cross Tag Battle, Redfall dan banyak lagi ke dalam Xbox Game Pass.

Minecraft Legends (Cloud, Konsol, PC)

Adakah anda hero yang diperlukan oleh tanah lembut ini? Terokai biom yang subur untuk membuat pasukan dengan rakan baharu dan perusuh yang dikenali, kemudian hadapi piglin dalam pertempuran epik. Tetapi amaran – mereka sentiasa melawan.
Coffee Talk Episode 2: Hibiscus & Butterfly (Cloud, Konsol, PC) – 20 April

Tiba masanya untuk kembali sebagai barista kedai kopi kegemaran semua orang, bersedia untuk memberikan telinga yang bersimpati dan mencipta minuman yang sempurna untuk pelbagai pelanggan yang hebat. Hidupkan rentak lo-fi yang sejuk, dengar cerita mereka dan pengaruhi hati mereka dengan satu atau dua minuman hangat.
Medieval Dynasty (Xbox One) – 20 April

Mengambil watak seorang lelaki muda yang telah melarikan diri dari peperangan dan mahu mengambil nasibnya ke tangannya sendiri. Daripada bersendirian, tidak berpengalaman, dan miskin, anda akan berkembang menjadi mahir dalam banyak kemahiran, pemimpin komuniti anda, dan pengasas dinasti makmur yang bertujuan untuk kekal dan makmur untuk generasi akan datang.
Homestead Arcana (Cloud, PC, Xbox Series X|S) – 21 April

Jadilah Ahli Sihir pertanian dan perintis rangkaian yang telah rosak secara misteri dengan Miasma. Temui rahsia di sebalik penampilannya, tanam tumbuhan untuk menghidupkan mantera anda, dan gunakan keajaiban alam semula jadi untuk memulihkan tanah.
Cassette Beasts (PC) – 26 April

Bawa pemain kaset anda dan bersedia untuk main! Kumpul raksasa yang hebat untuk digunakan semasa pertempuran turn-based semasa anda mengembara ke open world RPG, Cassette Beasts. Bersedia untuk mengalami suasana retro yang luar biasa dengan inovasi unik untuk genre.
BlazBlue: Cross Tag Battle Special Edition (Cloud, Konsol, PC) – 27 April

BlazBlue: Cross Tag Battle membolehkan anda mencipta pasukan impian sendiri dengan watak yang digemari daripada 8 tajuk! Lawan dengan watak kegemaran anda daripada tajuk popular BlazBlue, Arena Persona 4, Under Night In-Birth, RWBY dan banyak lagi. Bersedia untuk pertarungan tag impian.
The Last Case of Benedict Fox (Konsol, PC) –27 April

Ikuti kes terakhir Benedict Fox dan selami dunia pertubuhan rahsia, ritual terlarang dan pembunuhan berdarah. Terokai kenangan mangsa yang telah meninggal dunia sambil anda mencari petunjuk dan melawan syaitan dalam Lovecraftian Metroidvania yang hebat ini.
Redfall (Cloud, PC, Xbox Series X|S) – 2 Mei

Pekan Redfall dikepung oleh legion vampire yang telah memisahkan pulau itu dari dunia luar. Terperangkap dengan segelintir mangsa yang terselamat, bunuh seorang diri atau skuad dalam action FPS open world.

Setakat ini, itu sahaja game yang ditambah oleh Xbox ke dalam Game Pass mereka pada hujung bulan April ini. Kalau ada yang berminat untuk bermain game yang disediakan, anda wajib langgan Xbox Game Pass dengan hanya RM15. Untuk mendapatkan lebih banyak berita mengenai game pass, sila klik pautan ini.
Jangan lupa untuk ikuti kami di TikTok!
  @gamersantaimy
Tags: BlazBlue: Cross Tag Battle Special EditionCassette BeastsCoffee Talk Episode 2: Hibiscus & ButterflyHomestead ArcanaMedieval DynastyMinecraft LegendsRedfallThe Last Case of Benedict FoxXbox Game Pass


Netflix Akan Hentikan “Perkongsian Kata Laluan” Pada 2023, Bermula Dengan Negara AS

Pelanggan Netflix semakin lama semakin berkurangan malah mengalami kerugian yang banyak pada tahun ini. Kini syarikat tersebut cuba untuk menangani masalah ini dengan menghentikan “password sharing” pada tahun hadapan. Jom kami ceritakan lebih lanjut mengenainya.

Menurut sumber, Netflix mengongsikan bahawa perkongsian kata laluan akaun antara sebab jumlah pelanggannya berkurangan. Ianya merisaukan dan Netflix tidak mahu untuk melakukan sesuatu yang drastik seperti meningkatkan harga langganan kepada pengguna lama yang masih setia.

Menurut syarikat itu, hampir 100 juta pengguna Netflix telah menggunakan servis platform tersebut dengan menggunakan kata laluan yang dipinjam daripada keluarga dan rakan. Sudah lama mereka merancang untuk menghentikan aktiviti tersebut dan telah membuat keputusan untuk bermula di AS pada awal tahun 2023.

Netflix telah mengemas kini halaman bantuan pelanggannya tahun ini untuk mengatakan bahawa akaun hanya untuk dikongsi oleh orang yang tinggal bersama. Syarikat itu berkata ia akan menguatkuasakan peraturannya berdasarkan alamat IP, ID peranti dan aktiviti akaun.
Syarikat itu juga telah berbincang mengenai perkongsian kata laluan secara beransur-ansur. Beberapa eksekutif produk memberi amaran supaya mereka tidak membuat perkhidmatan yang terlalu rumit dan tidak mesra pengguna.

November lalu, Netflix telah memperkenalkan pakej langganan baru yang lebih murah tetapi ia hadir dengan iklan. Pakej tersebut diperkenalkan untuk membawa pelanggan baru dan lama yang inginkan servis penstriman yang mempunyai harga yang berpatutan. Di Malaysia, pakej seperti ini masih lagi belum tersedia. Mungkin ia akan dibawa ke Malaysia pada tahun hadapan.
Jangan lupa untuk ikuti kami di TikTok!
  @gamersantaimy
Tags: netflixpassword sharing


Nama “Tom” dan “Jerry” bukanlah nama sebenar watak dalam Tom & Jerry

MultiVersus, permainan platform fighter oleh Warner Bros. Games baru sahaja diumumkan. Kita dapat lihat banyak karakter yang dikenali ramai dan salah satu daripadanya ialah watak kucing dan tikus dari animasi “Tom & Jerry“. Kita dah biasa lihat animasi yang menggunakan nama watak sebagai tajuk animasi seperti, Boboiboy dan Upin Ipin. Tapi korang tahu tak, Tom dan Jerry bukanlah nama sebenar untuk watak kucing dan tikus yang kita kenali. Itu sebenarnya nama gelaran mereka!

Kalau korang nak tahu, nama sebenar “Tom” ialah Thomas Jasper Cat, Sr. dan “Jerry” pula Gerald Jinx Mouse. Setelah berdekad-dekad kita tonton animasi ini, baru sekarang kita tahu nama sebenar mereka. Rata-rata ramai peminat yang terkejut apabila melihat nama sebenar mereka yang didedahkan dalam MultiVersus.

Jasper dan Jinx yang merupakan nama tengah mereka berdua sebenarnya nama prototaip yang diberikan sebelum diubah kepada Tom dan Jerry. Nama tersebut diberikan semasa penampilan mereka yang pertama dalam “Puss Gets The Boot” pada 1940. Tetapi Thomas dan Gerald merupakan sesuatu yang baru didedahkan dan sudah tentu membuatkan ramai peminat berkongsikan perasaan terkejut mereka di media sosial.

Melalui guinreds di Twitter, dia berkata “berapa ramai orang yang akan terkejut bila mereka melihat nama sebenar Tom dan Jerry dalam permainan?” Dan dari situlah ramai peminat yang mempertikaikan nama mereka. Tetapi ada satu perkara yang lebih mengejutkan. Ianya “Sr.” yang ada pada hujung nama Tom. Jadi, selama ini Tom ada anak? Sepanjang kita menonton animasi ini, tak pernah kita jumpa kucing yang boleh dianggap sebagai anak Tom. Jadi dimanakah mereka selama ini? Nampaknya memang perkara ini akan menjadi tanda tanya sampailah ada info rasmi tentang status Tom.

Korang akan dapat beraksi sebagai Tom dan Jerry dalam permainan MultiVerse yang akan dikeluarkan tahun depan. Selain mereka berdua, pelbagai watak hebat dari DC seperti Superman, Harley Quinn dan ramai lagi. Watak dari Scooby-Doo juga ada. Kami ada menceritakan serba sedikit mengenai MultiVerse melalui pautan ini. Jadi, apa pendapat korang tentang pendedahan terbaru ini? Mesti korang pon terkejut kan.
Jangan lupa untuk ikuti kami di TikTok!
  @gamersantaimy
Tags: MultiVersusTom and Jerry


The Witcher Remake diumumkan, menggunakan keajaiban Unreal Engine 5!

Baru sahaja diumumkan, CD Projekt Red (CDPR) sedang bangunkan The Witcher Remake menggunakan Unreal Engine 5. Remake yang ingin dibawa kali ini akan bekerjasama dengan studio veteran yang sering membangunkan game AAA iaitu Fool Theory.

We're thrilled to reveal that, together with @Fools_Theory, we're working on remaking The Witcher using Unreal Engine 5 (codename: Canis Majoris)! We want to do this right, so please be patient — it's gonna be a while until we can share more details. ⚔ https://t.co/6VCAokPgXs pic.twitter.com/ERFOXQrUEP

— The Witcher (@witchergame) October 26, 2022

Menurut blogpost The Witcher, game ini atau mungkin dikenali dengan nama kod “Canis Majoris” masih dalam fasa awal pembangunan lagi dan sudah pasti akan memakan banyak masa. Mereka mengatakan yang CDPR ingin memastikan bahawa gama ini dicipta dengan penuh berhati-hati dan memberi perhatian kepada setiap perkara secara terperinci.
Disebabkan mengambil masa yang lama untuk membangunkan dan juga memastikan game ini dalam keadaan yang baik, mereka memerlukan lebih banyak masa untuk bercakap atau lebih senang menunjukkan game ini dengan lebih terperinci lagi.

The Witcher adalah tempat semuanya bermula untuk kami, untuk CD PROJEKT RED. Ia adalah game pertama yang kami buat, dan ia adalah detik yang besar untuk kami ketika itu. Kembali ke tempat ini dan membuat semula game untuk generasi pemain akan datang merasainya sama besar, jika tidak lebih besar.Menurut Head of Studio, Adam Badowski

Berikut adalah serba sedikit mengenai The Witcher yang telah dilancarkan pada tahun 2007:
The Witcher ialah game role-playing yang berlatarkan dunia fantasi gelap di mana kekaburan moral berlaku. Memecahkan garis antara kebaikan dan kejahatan, game ini menekankan pembangunan cerita dan watak, sambil menggabungkan sistem pertempuran masa nyata yang mendalam dari segi pertempuran.Menjadi The Witcher, Geralt of Rivia, dan terperangkap dalam rangkaian tipu daya yang ditenun oleh kuasa yang bersaing untuk menguasai dunia. Buat keputusan yang sukar dan hidup dengan akibat dalam game yang akan membenamkan anda dalam kisah yang luar biasa tidak seperti yang lain.

Buat masa sekarang, masih tidak banyak perkara yang didedahkan oleh CDPR mengenai The Witcher Remake ini. Mari kita sama-sama nantikan pengumuman seterusnya yang mungkin mengambil masa yang lama dari apa yang disangkakan. Harap semuanya berjalan dengan lancar.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: The WitcherThe Witcher Remake


Hugh Jackman kembali sebagai Wolverine, ini punca & sebabnya!

Diumumkan pada hujung bulan September lalu, Deadpool 3 akan mula ditayangkan pada 8 November 2022 di seluruh dunia. Apa yang lebih teruja dengan berita tersebut, Hugh Jackman yang telah melakonkan watak ikonik, Wolverine akan kembali dalam filem ini.

Namun, timbul segala persoalan bagaimana dia membuat keputusan untuk kembali memegang watak tersebut dan yang lebih pentingnya lagi adalah watak mutant ini akan membuat debut pertama dalam francais MCU.

Menurut laporan daripada Variety, Ryan Reynold mengatakan yang dia telah berjumpa dengan president Marvel Studio Kevin Feige buat kali pertama adalah 3 tahun lalu di mana Disney telah memperoleh Fox. Dengan usaha Disney untuk memperoleh Fox, ini membuka ruang kepada filem Deadpool untuk masuk ke dalam dunia MCU.
Semasa dalam perbualan tersebut, Ryan mengatakan yang “Subjek itu datang dalam mesyuarat tentang sama ada kami boleh mencari cara untuk melakukan gandingan Deadpool-Wolverine. Ia tidak mungkin ketika itu. Untuk perkara ini berlaku sekarang adalah sangat mengujakan.”

Filem Deadpool 3 merupakan penampilan Hugh sebagai Wolverine buat kali ke-10. Meraka berdua telah bertemu buat kali pertama adalah dalam filem X-Men Origins: Wolverine pada tahun 2009 di mana Ryan melakonkan watak Wade Wilson/Deadpool yang berbeza.
Dalam sidang akhbar Logan pada tahun 2016, Hugh pernah mengatakan yang dia akan bersara daripada melakonkan watak Wolverine. Tetapi sebelum penggambaran Logan dimulakan, dia telah melihat tayangan Deadpool pada tahun itu dan itu membuatkan saya ingin kembali. Malangnya Logan merupakan sebuah filem terakhir bagi Wolverine pada masa itu.

Saya pergi ke tayangan ‘Deadpool.’ Saya berada dalam 20 minit dan saya seperti, ‘Ah, tak guna! Apa yang saya terus lihat dalam kepala saya ialah ’48 Hrs.’ dengan Nick Nolte dan Eddie Murphy. Jadi ia telah dibuat untuk masa yang lama. Saya mengambil masa yang lebih lama untuk sampai ke sini.Menurut Hugh Jackman
Ryan sebenarnya telah merayu kepadanya setiap hari tentang filem Wolverine-Deadpool, kata Hugh. Sehingga bulan Ogos barulah dia akhirnya bersetuju untuk memainkan watak Wolverine sekali lagi.

Buat masa sekarang, tidak banyak perkara yang telah didedahkan mengenai filem Deadpool 3 ini. Begitu juga bagaimana watak mutant ikonik ini akan kembali hidup selepas mati dalam Logan pada tahun 2017. Mari kita sama-sama nantikan maklumat yang lebih terperinci akan datang. Apapun, harapnya semuanya berjalan dengan lancar.
Apa pendapat korang tentang Hugh Jackman akan kembali sebagai Wolverine dalam filem Deadpool 3? Kongsikan pendapat anda di ruangan komen. Ikuti Gamer Santai untuk mendapatkan lebih banyak berita menarik mengenai filem, siri, anime dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Deadpool 3Hugh Jackmanwolverine


Kolab Fortnite X Dragon Ball bawa Goku, Vegeta, Belma & Beerus

Selepas kolaborasi bersama Naruto, Fortnite kini kembali dengan bawakan lagi satu kolaborasi bersama dengan anime popular iaitu Dragon Ball. Peminat Dragon Ball boleh menyertai acara kolaborasi ini bermula pada 16 Ogos sehingga 17 September 2022.

Banyak acara dan kandungan yang disediakan oleh Fortnite untuk korang berseronok. Tanpa melengahkan masa lagi, jom kita tengok acara dan kandungan yang disediakan.

Dragon Ball Power Unleashed

Boleh disertai oleh semua pemain peminat tidak kira sama ada korang peminat Dragon Ball atau pun tidak. Acara ini akan menjejaki progress sepanjang korang melengkapkan misi dalam battle royale dan Dragon ball Adventure Island.
Bagi melengkapkan acara ini, korang perlu lakukan sebanyak 7 set misi. Setiap daripada misi yang diselesaikan akan memberikan pemain ganjaran iaitu Dragon Ball dan meningkatkan Power Level. Dengan mengumpul Dragon Ball dan Power Level, korang akan diberikan ganjaran seperti Dragon Radar Back Bling, Emote, Spray dan Battle Pass level.

Kumpulkan kesemua Dragon Ball dan dapatkan Shenron Glider. Acara ini akan berlangsung sehingga 30 Ogos 2022.
Festival episod Dragon Ball Super

Bermula daripada 16 Ogos 2022 sehingga 17 September 2022, mereka akan mengadakan festival di mana korang boleh berseronok di atas kapal cruise yang dibina oleh Vysena Studio untuk menonton siri anime Dragon Ball.
Berikut adalah episod yang akan ditayangkan:
Dragon Ball Super – Episode 09: “Thanks for Waiting, Lord Beerus! A Super Saiyan God is Born at Last!”Dragon Ball Super – Episode 10: “Show Us, Goku! The Power of a Super Saiyan God!!”Dragon Ball Super – Episode 11: “Let’s Keep Going, Lord Beerus! The Battle of the Gods!”Dragon Ball Super – Episode 13: “Goku, Surpass Super Saiyan God!”Dragon Ball Super – Episode 81: “Bergamo the Crusher vs. Goku! Whose Strength Reaches the Wild Blue Yonder?!”Dragon Ball Super – Episode 98: “Ah, the Uncertainty! A Universe Despairs!! “
Item Dragon Ball

Mesti korang tak sabar nak tengok skin kosmetik yang akan dihadirkan dalam Fortnite kan. Jom saya memperkenalkan satu per satu. Korang dah boleh dapatkan kesemua skin kosmetik mulai sekarang.
Son Goku

Vegeta

Bulma

Beerus

Back Bling

Pickaxe, Glider, dan Emote

Kalau korang tidak mahu beli satu per satu, mereka juga menyediakan bundle seperti Goku & Beerus Bundle, Vegeta & Bulma Bundle dan Dragon Ball Gear Bundle. Setiap daripada bundle akan mempunyai item bonus yang korang boleh dapatkan. Korang boleh baca di laman web Fortnite untuk mengetahui tentang kolaborasi ini dengan lebih lanjut.

Lepas tengok kolaborasi Dragon Ball bersama Fortnite kali ini, semuanya nampak sangat menarik untuk dimainkan. Jadi, apa pendapat korang tentang kolaborasi terbaru daripada Fortnite? Berikan pendapat korang di ruangan komen.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Fortnite x Dragon Ballgoku


Boruto: Kurama meninggalkan Naruto buat selama-lamanya!

Uzumaki Naruto telah mengalami pelbagai peristiwa sedih dalam hidupnya. Dipulaukan oleh seluruh kampung semasa kecil hingga kematian orang tersayang seperti Jiraiya dan Neji, kisah hidup Hokage ke-7 memang penuh dengan dugaan. Tidak kira baik atau buruk, Kurama sentiasa ada untuk Naruto, tetapi dalam episod terbaru anime Boruto, nampaknya dia tidak boleh lagi menenangkan hati Naruto dan terpaksa meninggal rakan baiknya selepas mengorbankan diri demi kampung Konoha dan seluruh dunia.

AMARAN! Berikut mengandungi spoiler untuk Boruto: Naruto Next Generations episod 218!
Bagi mereka yang tidak tahu, episod terkini Boruto memang penuh emosi di mana kita boleh melihat apa yang terjadi selepas pertarungan antara Naruto dan Ōtsutsuki Isshiki. Secara ringkas, Naruto terpaksa menggunakan Baryon Mode untuk mengalahkan Isshiki walaupun Kurama memberi amaran bahawa kuasa ini boleh membunuh penggunanya. Sudah tentu, Naruto tidak kisah dan sanggup menggunakan Baryon Mode untuk selamatkan dunia. Selepas tamatnya pertarungan, kita melihat Naruto terbangun di alam “minda”. Namun, bukan dia yang mati. Sebaliknya, Kurama yang mengorbankan nyawa.

Di sini, dia memberitahu Naruto yang dia harus pergi, kerana Baryon Mode tidak akan membunuh Naruto, tetapi dirinya. Kurama terpaksa menipu kerana tahu Naruto tidak akan mengorbankan nyawa orang lain kecuali dirinya sendiri. Jadi sekarang, dia terpaksa berpisah dengan Kurama buat selama-lamanya. Persoalannya: adakah Kurama betul-betul mati?

Malangnya, jawapan adalah ya. Semua bijuu boleh mati, cuma mereka tidak akan mati dari kecederaan fizikal atau usia tua. Disebabkan bijuu dibuat sepenuhnya dari chakra, mereka akan mati apabila menghabiskan kesemua kandungan chakra di dalam badan. Apabila perkara ini berlaku, bijuu tersebut akan hidup semula setelah mengumpul chakra yang secukupnya. Namun, jika mana-mana Bijuu menggunakan kuasa yang terlalu hebat seperti Baryon Mode, bentuk fizikalnya akan hancur lalu mereka akan mati secara kekal.

Info ini datang dari laman web Naruto Fandom, tetapi kita tidak tahu jika Masashi Kishimoto akan menghidupkan semula Kurama pada masa akan datang dengan jutsu atau teknologi pelik. Apa pendapat anda? Sedih tak selepas melihat pemergian Kurama? Jom kongsikan pendapat anda di ruang komen.

Untuk segala liputan kami tentang Naruto, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animeBorutoKURAMAmanganaruto


Musim ke-9 PUBG Mobile bakal menutup tirai dan kini Leak musim akan datang telah pun ada?!

PUBG Mobile mempunyai kemaskini terbaru yang menghadirkan beberapa fungsi terbaru, mod payload terbaru, tong minyak boleh meletup, ada kenderaan BRDM dan banyak lagi lah dalam kemaskini 0.15.0 pada bulan lalu sebelum habis musim ke-9 pada 7 haribulan ini. Nampaknya seperti biasa, belum lagi habis musim, Mr. GhostGaming di siaran Youtube telahpun sekali lagi mengongsikan kebocoran yang bakal hadir didalam musim terbaru PUBG Mobile nanti!

Seperti biasa ganjaran untuk pas bermusim memberi yang terhebat terutama kepada pemain yang membeli pas bermusim. Bagi tema, nampaknya musim ke-10 akan mengambil inspirasi dari tema Fury of the Wasteland. Yang menarik lagi, PUBG MOBILE akan menawarkan Parachute musim ke-10 ini bersama-sama dengan skin baru untuk M249 dan M416 Assault Rifle. Terdapat juga kulit Dacia yang baru. Sebagai sebahagian daripada pakaian baru, kemas kini Musim ke-10 akan termasuk topi baru bertemakan Set Irradiated Frog , Apocalypse Guardian Set, Set Trooper dan Snowflake Girl Set.
Tidak habis disitu, nampaknya akan ada MVP Showcase yang terbaru siap pegang ayam panggang! Emote terbaru pun apa kurangnya, gaya ala-ala berguling sambil gelak besar! Satu lagi yang menarik perhatian kami kali ini, Snowmobile nampaknya ada skin juga! ~(Bila nak ada skin G36C ni mmmm….) Okay-okay anda boleh lihat segalanya dalam pas bermusim kali ini di video bawah ini;

Releks releks, tidak terhenti disitu! Nampaknya pencinta M416 makin bergembira sebab ada skin terbaru yang pasti membuat anda semua tergila-gilakan yang kena naik tarafkan di Lab. Bukan itu sahaja, beberapa skin senjata lain turut hadir.

Ada lagi, seperti yang pengguna Beta PUBG Mobile tahu, kemaskini 0.15.5 bakal hadir dengan peta TDM terbaru, senjata baru dan kenderaan baru! Peta terbaru didalam mod TDM atau (Team Deathmatch) yang digelar “The Ruins” yang menyerupai kawasan peta Sanhok tetapi lebih besar dari peta TDM yang memang ada kini.

Kemudian senjata yang dimaksudkan merupakan MP5K sebuah senjata SMG yang menggunakan peluru 9mm dan mempunyai kadar tembakan yang tinggi dan lebih berguna dalam tembakan jarak dekat. Kemungkinan besar senjata ini akan hadir di peta Vikendi menggantikan Vector. Juga tidak terlupa, kenderaan terbaru Zima juga akan datang dalam kemaskini yang akan datang.

Dan yang terakhir menarik perhatian kami untuk kemaskini musim ke-10 ini, nampaknya watak Victor kini tidak lagi bersendirian apabila satu lagi watak perempuan yang pakar dalam kenderaan dan mengukuhkan kenderaan, memperkenalkan Sara! Sesiapa yang menggunakan watak Sara nampaknya akan mengambil sedikit kerosakan sahaja apabila memandu atau menunggang kenderaan! Ia, dan itu termasuk kesemua yang masuk ke dalam kenderaan bersama Sara. Mesti menarik kan!

Jadi apa pendapat anda dengan kemaskini 0.15.5 dalam musim ke-10 ini? Menarik tak? Kemungkinan besar musim terbaru ini akan terus tiba pada hari Sabtu ini, dan akan diteruskan sedikit demi sedikit tambahan seperti dalam kebocoran oleh Mr Ghost Gaming ini. Jadi, pada yang tidak selesai misi-misi musim ke-9 lagi, silalah cepat-cepat siapkan nanti lambat rugi je duit beli pas bermusim kan!
Sumber: Mr. Ghost Gaming
 Muat turun di sini

PUBG MobilePublisher: Tencent GamesDeveloper: Lightspeed & QuantumRelease Date: 2018-02-09Android, iOS
PLAYERUNKNOWN'S BATTLEGROUNDS yang direka khas untuk mudah alih! Bermain secara percuma di mana sahaja, bila-bila masa. PUBG MOBILE menyampaikan tindakan berbilang pemain yang paling sengit di telefon bimbit. Jatuhkan, gearkan, dan bersaing. Pertahankan pertempuran klasik epik 100-pemain, mod muatan dan pasukan peminat pasukan 4v4 dan mod zombie yang pantas. Paling penting Winner Winner Chicken Dinner!

Jangan lupa untuk ikuti kami di TikTok!
  @gamersantaimy
Tags: pubg mobilePUBG Mobile LeaksPUBG Mobile Musim ke10PUBG Mobile Royale PassPUBG Mobile Season 10Sara PUBG MobileTencent Games


EH! Nampaknya betul lah? Grand Theft Auto Remaster Trilogy telah dinilai rating di Korea!

 Nampaknya desas-desus sebelum ni mungkin akan menjadi realiti! Jawatankuasa Penilaian dan Pentadbiran Permainan Korea Selatan telah mengelaskan Grand Theft Auto Remaster Trilogy semalam. Baru-baru ini didakwa bahawa trilogi remaster Rockstar akan dikeluarkan pada tahun 2022, dan bukannya pada akhir tahun ini seperti yang telah dilaporkan sebelumnya.

Pada bulan Ogos lalu, Kotaku melaporkan bahawa remaster Grand Theft Auto III, Grand Theft Auto: Vice City dan Grand Theft Auto: San Andreas berada di peringkat akhir pembangunan di Rockstar Dundee, studio yang sebelumnya dikenali sebagai Ruffian Games sehingga ia diambil alih oleh Take -Two Oktober 2020. Anda boleh baca semula liputan berita tersebut dari kami di sini.

Remaster tersebut dilaporkan telah dirancang untuk pelepasan sebelumnya tetapi mengalami pelbagai kelewatan dalaman, dan kehadirannya semua disahkan berkat pernyataan Take-Two kepada para pelabur bahawa ia sedang berusaha untuk tiga “iterasi judul yang dikeluarkan sebelumnya” yang tidak diumumkan.
Laman web itu mencadangkan rancangannya untuk melepaskan permainan remaster pada bulan Oktober atau November 2021 untuk PS4, PS5, Xbox One, Xbox Series X / S, Switch, PC, Stadia, dan versi mobile, walaupun mengatakan versi PC dan mobile mungkin ditangguhkan kerana Rockstar mengutamakan port konsol.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Grant Theft Auto: The Trilogy – The Definitive Edition has been rated in Koreahttps://t.co/XL9AAhOC0E pic.twitter.com/af4rk2EfoP— Nibel (@Nibellion) September 30, 2021

Kemudian pada bulan Ogos, orang dalam industri permainan Tom Henderson mengatakan dia juga telah diberitahu tentang rancangan untuk melancarkan trilogi remaster ini, tetapi sumber-sumbernya menunjukkan pembebasan “sekitar tahun 2022.” Dia menulis: “Saya tidak akan menyebut GTA Remastered Trilogy, kerana semua yang saya dengar telah diliputi – Satu-satunya perbezaan ialah saya tidak percaya jangka masa pelancaran itu betul.”
Grand Theft Auto Remaster Trilogy ini seharusnya dibuat ulang menggunakan Unreal Engine dan gabungan gaya grafik baru dan lama, serta menampilkan UI yang dikemas kini dan tweak lain yang menjadikan permainan lebih sesuai dengan lelaran terbaru dari Grand Theft Auto. Ambil dengan secubit garam, tentu saja akan menjadi! Trilogi itu akan melanda konsol, PC dan mobile pada tahun 2022. Nantikannya!
Jangan lupa untuk ikuti kami di TikTok!
  @gamersantaimy
Tags: Grand Theft Auto: The TrilogyGrand Theft Auto: The Trilogy - The Definitive Editionrockstar


Marvel’s Midnight Suns: DLC Venom “Redemption” Kini Tersedia di PS5, Xbox Series & PC!

Setelah DLC Deadpool, kini Venom pula hadir dalam Marvel’s Midnight Suns sebagai DLC kedua game. DLC yang bernama “Redemption” ini secara rasmi tersedia bermula hari ini di seluruh dunia pada PS5, Xbox Series X|S dan PC melalui Steam dan Epic Games Store.

Dalam Redemption, symbiote asing Venom ini menyertai Midnight Suns untuk membetulkan kesalahan yang dia telah lakukan semasa di bawah kawalan Lilith. Vampyre penghisap darah telah menyerang pembentung di bawah New York City, tetapi mereka juga takut apabila melihat ketajaman kuku serta gigi Venom. Dengan bantuan daripada Midnight Suns, Venom berjuang untuk mengawal semula tindakannya dan menyingkirkan NYC daripada makhluk perosak itu — serta melepaskan dirinya daripada demon manipulatif yang telah menarik perhatian yang lain.

Terdapat beberapa kandungan lain tersedia dalam DLC Redemption. Antaranya ialah:
Hero baru: VenomStory Mission baru: Melawan ancaman vampyre di New York CityAbbey Upgrade baru: Whisper Web3 Skin Hero tambahan, 7 Abbey Outfit dan 2 Swimsuit Venom
Venom boleh direkrut setelah menyelesaikan story mission pertamanya “The Devil’s Due,” yang boleh dimainkan setelah menyelesaikan misi “Shattering Expectation” di penghujung Act One.

Semasa berlawan, Venom memulakan setiap pertemuan dengan bonus damage besar dalam bentuk Ravenous. Ia merupakan mekanik unik untuk Venom; di mana dia akan mula dengan 3 stack dan setiap stack akan meningkatkan Offense asasnya. Dengan menggunakan Attack atau Heroic akan menggunakan satu stack Ravenous, yang akan diisi semula pada setiap giliran.

Ini menjadikan Venom sangat bagus sebagai watak – dia memerlukan susunan play order yang teliti untuk memaksimumkan damage, tetapi kebolehannya juga boleh membolehkan dia kekal dengan lebih lama.
Whisper Web di Abbey akan membuka kebolehan untuk mengubah suai general mission, menggunakan modifier rawak seperti menukar ketua misi dan mengurangkan kesukaran misi. Dengan upgrade Whisper Web, ia akan menambah ganjaran tambahan kepada misi seperti Credit, Blueprint atau Essence.

Untuk mendapatkan liputan lain mengenai Marvel’s Midnight Suns daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Marvel’s Midnight SunsRedemption DLCVenom


Tiada lagi berkias, adegan LGBT kini ditunjuk terang-terang dalam anime Gundam terbaru

Sejak dari era permulaan Gundam dalam Universe Century yang menampilkan Char dan Amuro, Sunrise sebenarnya telah menunjukkan adegan yang mengetengahkan konsep LGBT ini. Cuma apa yang ditunjukkan selama ini berkias dan tidak secara terus terang.

Namun, dengan mulanya tayangan Mobile Suit Gundam: The Witch From Mercury, kita boleh lihat yang mereka telah mula menunjukkan belang di mana Suletta Mercury mengalahkan Guel dalam satu pertarungan demi penghormatan Miorine Rembran dan secara tidak langsung menjadikan dia juara dalam pertarungan tersebut.

 Sumber: GundamInfo
Selepas pertarungan selesai, Miorine mendedahkan yang jika sesiapa yang mengalahkan Guel, dia akan menjadi pengantin lelaki barunya. Nampaknya Suletta tidak mempunyai banyak pilihan dan terpaksa menerima hakikat walaupun telah membalas yang dia adalah seorang perempuan. Tambah pula terikat dengan peraturan sekolah, mereka tidak boleh berbuat apa-apa melainkan terdapat orang lain mengalahkan Suletta.
Kebanyakan peminat sudah pasti memberikan reaksi yang positif selepas menonton episod pertama pada minggu lepas. Ada sesetengah peminat terus membuat perbandingan berani diantara Mobile Suit Gundam: The Witch From Mercury dan Revolutionary Girl Utena.
 Sumber: GundamInfo
Hal ini kerana, ia mempunyai perasaan yang sama semasa menonton siri Gundam ini. Lagi-lagi penulis novel Revolutionary Girl Utena ialah orang yang sama menulis skrip Mobile Suit Gundam: The Witch From Mercury iaitu Ichirō Ōkouchi, sudah pasti kebanyakan adegan adalah lebih kurang sama. Berikut adalah perbandingan antara kedua-duanya yang dibuat oleh peminat:

You never seen Revolutionary Girl Utena, before? This episode was an homage to it. pic.twitter.com/9JeGpWOftX— Consul S ∞ (@DaSupremeXtream) October 4, 2022

Memang tidak boleh dinafikan yang adegan itu memang romantik dan elemen “gay” yang selama ini berkias kini ditayangkan dengan sangat jelas. Fakta ini sudah pasti dapat menggembirakan sesetengah peminat yang telah lama menunggu adegan seperti ini ditayangkan secara terang tanpa berkias dalam siri Gundam. Namun, ada juga yang tidak menyokongkan elemen “gay” ini diketengahkan.
Apapun yang berlaku dalam siri Mobile Suit Gundam: The Witch From Mercury, harapnya tidak memberi impak besar kepada jalan cerita. Terang-terang saya mengatakan yang artikel ini ditulis bukan untuk menyokong LGBT tetapi untuk memberi kesedaran kepada orang ramai yang kebanyakan media sekarang tidak kira sama ada filem ataupun anime, telah mula untuk mengetengahkan elemen tersebut.
Sumber: GundamInfo
Mobile Suit Gundam: The Witch From Mercury telah mula ditayangkan sejak 2 Oktober lalu dan boleh mula di tonton secara percuma di YouTube rasmi GundamInfo. Episod akan ditambah pada setiap hari Ahad.
Apa pula pendapat korang tentang Mobile Suit Gundam: The Witch From Mercury yang mengetengahkan isu LGBT ini? Kongsikan pendapat korang di ruangan komen. Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Mobile Suit Gundam: The Witch From Mercury


*RUMORS* The Last of Us Part II akan muncul pada tahun ini juga!

Beberapa bulan lepas sebelum itu, ada kedai Game Online di negara Peru yang bernama “LAWGAMERS” yang tidak sengaja meletakan iklan yang berkaitan tentang The Last of Us II, kemudiannya ianya terpaksa dibuang dan website itu sekarang ini telah ditutup.

Dalam Playstation Store yang mengatakan The Last Of Us Part II berkemungkinan besar akan dikeluarkan dalam Oktober 2019 yang seperti dijumpai oleh Redditor yang menjumpai iklan bertulis “Coming Soon” di Playstation Store mereka. Ianya mendapat ramai perhatian orang ramai yang The Last of Us Part II berkemungkinan besar akan keluar dalam tahun ini.

Dalam iklan itu juga menunjukan bukan game itu sahaja, tetapi ada game Control, Days Gone, Blood & Truth dan banyak lagi. Game yang yang takde dalam senarai ini adalah seperti game Death Stranding ataupun Ghost of Tsushima yang tiada dalam seksyen ini. Playstation juga tidak akan berada di E3 2019 tetapi mereka membuat State Of Play yang membuat pelbagai pengumuman tentang pelbagai game dan kita patut tunggu lagi live stream dari mereka pada masa akan datang.
Jangan lupa untuk ikuti kami di TikTok!
  @gamersantaimy
Tags: LeakedPlaysStation 4PS4rumorsstate of playThe Last of Us 2


[Khabar Angin] Metal Gear Solid 3 Remake Bakal Hadir ke Pelbagai Platform!

Sudah bertahun kita mendengar khabar angin mengenai remake kepada game Metal Gear Solid 3: Snake Eater. Dengan PlayStation Showcase semakin menghampiri, khabar angin mengenainya juga kembali. Kali ini, keluar pula khabar angin baharu bahawa Metal Gear Solid 3 remake bukanlah eksklusif kepada PlayStation tetapi ia akan dilancarkan ke pelbagai platform.

Sumber: KONAMI
Melalui Insider-Gaming, Metal Gear Solid 3 remake akan hadir ke PS5, Xbox Series X|S dan PC melalui Steam. Buat masa ini masih tidak jelas jika versi PlayStation mempunyai hak eksklusif untuk pemasaran ataupun DLC game. Dengan PlayStation Showcase yang akan ditayangkan minggu ini, sudah tentu ada beberapa game menarik lain yang turut dipersembahkan nanti.

Sumber: KONAMI
Sama seperti Silent Hill 2 remake, banyak kali juga kita mendengar khabar angin mengenainya tetapi kini ia menjadi kenyataan dan sedang dibangunkan oleh Bloober Team. Ini membuatkan peminat Metal Gear Solid turut menaruh harapan bahawa khabar angin ini mungkin betul dan menunggu pengumuman rasmi daripada pihak Konami. Betul atau tidak, kenalah tengok apa jadi nanti semasa acara PlayStation Showcase nanti.
Tentang Metal Gear Solid 3
Diarahkan oleh Hideo Kojima, game stealth action ini telah dilancarkan pada 2004. Berlatarkan Kesatuan Soviet era Perang Dingin, cerita game ini berpusat pada operasi FOX Naked Snake ketika dia cuba menyelamatkan pereka senjata dan mensabotaj senjata super eksperimen yang dikenali sebagai Shagohod.
Metal Gear Solid 3 diterima dengan baik secara kritis dan komersial, menjual lebih daripada 3.96 juta salinan di seluruh dunia dan mendapat metascore 91 pada Metacritic.

Sumber: KONAMI
Adakah anda teruja untuk menonton PlayStation Showcase nanti? Anda rasa game apa yang akan menjadi highlight nanti? Boleh kongsikan kepada kami melalui ruang komen! Untuk mendapatkan liputan lain mengenai game daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Metal Gear Solid 3Metal Gear Solid 3 RemakePlayStation Showcase


[gamescom 2021] Game horror The Outlast Trials payung gameplay multiplayer baru!

Semasa acara Gamescom Opening Night Live, pemaju Red Barrels telah mengumumkan gameplay pertama untuk The Outlast Trials. Permainan ini adalah naratif serba baru dalam francais horror survival Outlast dan berlangsung di dunia yang sama dengan entri sebelum. Yang membezakan permainan ini dengan judul-judul lama adalah ia akan memfokuskan pada mekanik coop multiplayer di mana kita boleh bermain bersama 4 pemain lain.

The Outlast Trials berlangsung era  Cold War dan kita akan bermain sebagai subjek ujian yang diculik oleh Murkoff Corporation. Bagi mereka yang tidak tahu, organisasi jahat ini adalah antagonis utama untuk keseluruhan siri dan telah diperkenalkan sejak permainan pertama. Pemain akan dipenjarakan di sebuah fasiliti rahsia milik syarikat Murkoff dan objektif kita adalah untuk melepaskan diri dari kawasan tersebut. Namun, perjalanan anda akan dipenuhi dengan pelbagai cabaran yang seram. Pemain terpaksa menghadapi macam-macam jenis hukuman fizikal dan mental, sambil diseksa oleh watak-watak jahat ikonik. Apa strategi anda? Adakah anda akan cuba melepaskan diri secara keseorangan atau bergantung pada kerjasama pasukan?

Berikut adalah trailer gameplay untuk The Outlast Trials:

Pengasas bersama Red Barrels, David Chateauneuf juga memberi ucapan yang pendek semasa acara:

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Setelah bertahun-tahun dalam perkembangan, kami sangat gembira dapat berkolaborasi dengan Geoff Keighley dan pasukan Opening Night Live untuk mendebut trailer teaser gameplay pertama untuk The Outlast Trials. Ini adalah momen yang sangat penting bagi kami dan kami sangat bangga dapat menunjukkan kepada peminat dan komuniti sedikit ‘adegan’ gelap untuk The Outlast Trials yang bakal keluar pada tahun 2022. David Chateauneuf

The Outlast Trials akan tersedia untuk PC melalui Steam dan Epic Games Store. Malangnya, tarikh pelepasan lama pada tahun 2021 telah ditunda ke tahun 2022. Pada masa yang sama, versi konsol juga masih belum diumumkan. Harapkan yang terbaik saja lah.
Untuk segala liputan kami tentang acara gamescom 2021, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: GameplayGamescom 2021Red BarrelsThe Outlast Trials


Bukan game, rupanya SAND LAND dapat adaptasi anime oleh Sunrise/Kamikaze Douga/ANIMA

Selepas mengusik video teaser pada minggu lepas, Bandai Namco secara rasmi mengumumkan adaptasi anime SAND LAND oleh Akira Toriyama, orang sama yang mencipta siri Dragon Ball. Buat masa ini, tidak banyak info yang diumumkan tetapi kita dapat tahu bahawa adaptasi anime ini akan dihasilkan oleh Sunrise, Kamikaze Douga , dan ANIMA serta bakal ditayangkan pada tahun 2023.

Sempena itu, mereka telah mengeluarkan trailer baru:

Menurut Bandai Namco, projek SAND LAND akan “mengumpulkan pelbagai rakan kongsi untuk mencipta pelbagai jenis kandungan dan membangunkan SAND LAND menjadi [harta intelek] penuh”, bermula dengan adaptasi visual anime.
Memandangkan projek itu dipromosikan di halaman sosial Bandai Namco Entertainment—iaitu divisi gaming Bandai Namco—ada kemungkinan sebuah permainan video turut dalam pembikinan.

Bagi mereka yang tidak tahu, SAND LAND ialah siri manga pendek yang ditulis dan diilustrasikan oleh Akira Toriyama (pencipta Dragon Ball, Dr. Slump). Ia mula disiarkan dalam Weekly Shonen Jump dari 22 Mei hingga 28 Ogos 2000 dan terdiri daripada 13 bab dan 1 epilog.
Sinopsis:
Pada masa hadapan yang jauh, 50 tahun penuh bencana alam dan peperangan telah memusnahkan sebahagian besar Bumi, lalu meninggalkan tanah tandus yang dipanggil Sand Land. Sungai yang dahulu membekalkan air telah lama kering, dan bekalan air kini dikawal oleh seorang raja yang tamak.Tanah terbiar kini didiami oleh manusia dan syaitan, yang hidup dengan aman bersama. Memandangkan botol air yang dijual oleh kerajaan raja semakin mahal untuk dibeli oleh rakyat, penduduk Sand Land sentiasa dahaga dan mula merompak antara satu sama lain untuk mendapatkan air dan wang.Bosan dengan ketamakan raja, syerif tua Rao pergi mencari tasik yang telah lama hilang. Dia memberitahu Beelzebub, anak raja syaitan, tentang kewujudan tasik misteri itu yang mungkin dapat menyelamatkan penduduk Sand Land. Bersama-sama dengan syaitan bijak bernama Thief, mereka bertiga pergi mencari Phantom Lake.
Untuk membaca segala liputan kami tentang anime termasuk berita terkini, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: akira toriyamaanimemangaSAND LAND


[Review] Crime Boss: Rockay City – Cuba untuk menjadi Raja dalam dunia penjenayah!

Crime Boss: Rockay City adalah sebuah game yang menawarkan organized crime di mana ia menggabungkan first-person shooter action dan juga turf war. Ia telah pun dikeluarkan pada 28 Mac 2023 di PlayStation 5, Xbox Series X|S dan PC melalui Epic Games Store secara eksklusif.

Selepas bermain beberapa jam dan mati beberapa kali, ini adalah review jujur mengenai Crime Boss: Rockay City.

Plot

Sumber: Crime Boss: Rockay City
Plotnya mudah sahaja. King of Rockay City telah pun mati dan ramai Crime Leader ingin mengambil tempat tersebut termasuk Travis Baker (anda). Bermula sebagai penjual gula-gula (dadah), dia diperkenalkan dengan Nasara oleh Casey. Jadi, bermula dari sini, dia mahu menjadi King of Rockay City.
Gameplay & Mode

Sumber: Crime Boss: Rockay City
Pada mulanya, saya suka game ini kerana anda boleh pergi banyak tempat dan melakukan jenayah. Tetapi selepas bermain untuk beberapa jam, saya asyik bermain dalam situasi yang sama walau apa pun misinya. Apa yang boleh saya katakan adalah gameplaynya sama dan berulang.
Sebelum pergi ke misi, anda boleh memilih watak yang berbeza atau mengupah mereka untuk dibawa ke misi. Watak tertentu mempunyai loadout berbeza dan statistik unik yang boleh membantu anda semasa melakukan misi. Tetapi berhati-hati apabila anda memilih watak kerana sesetengah daripada mereka mempunyai potongan misi yang tinggi dan statistik yang lemah.

Sumber: Crime Boss: Rockay City
Bercakap tentang watak, sila berhati-hati apabila anda membawa Baker keluar ke misi. Jika dia mati, anda perlu memulakan semula kempen daripada hari pertama. Baker juga boleh dinaikkan level dan anda akan diberikan ganjaran seperti jenis atribut unik untuk ditambah pada watak.
Jadi semasa misi, anda perlu mempunyai pelan strategik untuk selesaikan misi. Daripada mengawal seorang pemain, anda juga boleh mengawal watak lain yang anda bawa. Jika anda tidak mahu bermain sebagai mereka, anda juga boleh memberi mereka arahan ke mana hendak pergi atau mengikut anda.

Sumber: Crime Boss: Rockay City
Misinya mudah, cuma kumpulkan semua rampasan yang boleh anda temui dan hantar semula ke van atau bot. Selepas semua barang rampasan dikumpul, kembali ke van dan selesaikan misi.
Misi yang berbeza mempunyai hasil yang berbeza. Terdapat misi tertentu yang akan menggunakan banyak wang dan ada yang tidak. Kadang-kadang, ia tidak menguntungkan langsung pada hari tersebut. Jadi rancang strategi anda sebelum melakukan sesuatu.
Terdapat 3 mode yang tersedia untuk dimainkan iaitu Campaign Mode, Quick Play, dan juga Co-op Stories.
Campaign Mode

Sumber: Crime Boss: Rockay City
Jadi, ini adalah mode utama di mana anda perlu mengawal semua turf (kawasan) di Rockay City. Tetapi sebelum anda boleh mengawal kesemuanya, anda perlu mengalahkan semua Crime Leader lain.
Mode ini menampilkan peta Rockay City untuk menandakan kawasan anda dan juga Crime Leader yang lain. Jadi pada asasnya, terdapat 5 Crime Leader di Rockay City termasuk Baker (anda), Khan, Heilo, Dollar Dragon dan Don Barbaro. Rockay City juga mempunyai seorang ketua polis bernama Sheriff. Semasa anda menyerang wilayah orang lain untuk menawan turf. Sheriff telah menjalankan misinya untuk menumpaskan Crime Leader yang berada di bandarnya.

Sumber: Crime Boss: Rockay City
Jadi, untuk menyerang wilayah orang lain, apa yang anda perlukan ialah Army. Selagi anda masih mempunyai wilayah, anda masih mempunyai jumlah askar yang tinggal. Tetapi untuk menyerang turf, anda memerlukan sekurang-kurangnya 10 askar. Tetapi anda memerlukan lebih daripada 10 orang askar untuk berjaya menawan turf tersebut. Jadi, untuk mendapatkan lebih ramai askar, anda boleh mengupah mereka dengan menggunakan “Hire Soldier”.
Selain daripada Attacking Turf, anda juga mempunyai misi lain yang perlu anda selesaikan bersama pasukan anda, iaitu “Robbery, Overcharged” dan banyak lagi. Ini adalah jenis misi biasa yang akan diperbaharui pada setiap hari.
Terdapat juga misi untuk menguatkan tentera anda dan juga membuat lebih banyak wang. Jika anda mahu melakukan ini, pergi ke tab Goals dan pilih apa sahaja misi yang anda mahu. Misi tertentu mempunyai tugas berbeza yang perlu anda selesaikan sebelum anda pergi turun ke padang.

Sumber: Crime Boss: Rockay City
Team ialah watak yang anda perlu mainkan. Anda boleh memilih apa sahaja watak yang anda mahu ambil dan mainkan. Sebahagian daripada mereka mempunyai wajah dan badan yang sama cuma nama yang berbeza, loadout dan ciri unik. Jadi berhati-hati sebelum memilih. Jika anda mempunyai banyak wang, anda boleh mengupah lebih ramai orang atau anda boleh mengupah orang yang lebih mahal dengan loadout yang kuat.
Office ialah tempat duduk PA Casey anda. Dia menguruskan semua wang dan barang rampasan yang boleh dijual di pasar gelap. Anda juga boleh membuat pinjaman untuk mempunyai lebih banyak wang bagi menyelesaikan misi anda. Di pejabat, anda boleh menemui aset yang boleh anda beli untuk menjadikan pejabat anda kelihatan lebih cantik. Anda juga boleh melihat berapa banyak wang yang anda belanjakan pada hari itu dan pendapatan yang anda peroleh selepas anda menyelesaikan misi.

Sumber: Crime Boss: Rockay City
Sementara anda mempunyai pasukan untuk pergi ke lapangan dan menyelesaikan misi tersebut. Entourage ialah pasukan pengurusan yang menguruskan kumpulan anda. Casey adalah seperti PA anda dan dia kebanyakannya menguruskan wang. Nasara juga PA tetapi dialah yang menguruskan dan menetapkan matlamat dan misi.
Sepanjang semua misi, anda akan meminta orang lain menyertai pasukan anda seperti Touchdown dan Glove. Setiap daripada mereka mempunyai skop kerja yang berbeza. Touchdown adalah ketua untuk mengambil turf dan Glove adalah bekas detektif yang mempunyai hubungan dan akan membersihkan segala perbuatan rompakan yang anda lakukan.
Quick Play

Sumber: Crime Boss: Rockay City
Ia sama seperti dalam Campaign Mode. Apa bezanya anda tidak menjadi Crime Leader. Anda hanya melakukan apa sahaja pekerjaan yang ada pada masa itu dan anda juga diberikan pekerjaan kontrak yang mampu memberikan lebih banyak wang.
Dalam mod ini, anda akan mempunyai 3 watak yang tersedia untuk dimainkan secara percuma. Jadi anda boleh terus menjalankan misi dengan 3 watak yang boleh dimainkan. Daripada bermain solo dengan 1 atau lebih watak AI, anda boleh bermain dengan orang lain secara online.
Anda perlu pergi ke “session” dan pilih salah satu misi yang ingin anda lakukan. Anda boleh menyertai dan berseronok dengan orang lain sekurang-kurangnya.
Co-op Stories

Sumber: Crime Boss: Rockay City
Mode ini mudah. Daripada anda memilih apa sahaja misi yang tersedia, anda hanya perlu menyelesaikan satu cerita untuk membuka cerita lain. Setiap seorang daripada mereka mempunyai 3 misi. Jika anda berasa terlalu bermain solo, anda boleh mengajak kawan atau sertai lobi pemain lain secara online.

Sumber: Crime Boss: Rockay City
Crime Boss adalah sebuah game FPS yang memfokuskan kepada shooting gameplay. Namun, Crime Boss: Rockay City langsung tidak menyertakan “crosshair” untuk anda “aim” pada musuh. Anda hanya perlu “aim”, tembak dan berdoa harap ianya kena pada musuh. Walaupun game ini mempunyai Aim Down Sight (ADS), ia langsung tidak membantu sama sekali tetapi senjata tertentu mempunyai attachment yang berbeza dan sekurang-kurangnya membantu anda “aim” pada badan musuh.
Aduan saya yang lain adalah berkaitan dengan kawasan lapangan misi. Saya rasa kebanyakan tempat adalah sama iaitu satu bangunan kargo besar atau satu kawasan tempat letak kereta yang tidak digunakan. Di kawasan inilah anda akan turun untuk mencuri dadah, wang dan barang mewah yang lain.
Grafik & Persekitaran

Sumber: Crime Boss: Rockay City
Bagi saya, grafik yang dihasilkan atau ditampilkan di dalam game ini adalah sangat cantik dan saya boleh katakan yang mereka telah mengilap sepenuhnya. Walaupun anda akan berpusing-pusing dalam kawasan yang sama, saya rasa anda tidak akan bosan dengan persekitarannya kerana terdapat pelbagai objek yang boleh anda berinteraksi bersama termasuk tangga, pintu, tingkap dan banyak lagi.
Apa yang saya perasan tentang persekitaran game adalah terdapat pelbagai objek yang diletakkan untuk anda berlindung atau bersembunyi semasa membuat misi. Saya tidak nafikan yang ianya nampak kosong, tetapi apa yang mereka lakukan adalah sangat baik.
Kesimpulan

Secara keseluruhan, Crime Boss: Rockay City ialah game yang membosankan untuk dimainkan kerana gameplaynya yang berulang-ulang dan anda tidak mempunyai kebebasan untuk menerokai bandar. Misi akan muncul di peta Rockay City dan anda hanya perlu memilih misi yang anda mahu. Dan misi tertentu, hanya menunjukkan kepada anda adegan cutscene dan lebih banyak “loading screen” yang membuatkan ia sangat annoying.
Bagi saya, saya akan menyukai game ini jika ia adalah open world yang memberi saya kebebasan untuk berjalan, berlari dan mengembara di seluruh Bandar Rockay. Mungkin ia akan muncul sebagai salinan kepada GTA tetapi saya fikir itu adalah cara terbaik untuk menampilkan game ini hebat daripada klik pada peta dan turun ke padang untuk menjalankan misi.

Sumber: Crime Boss: Rockay City
Secara jujurnya, saya tidak menyukai game ini dan ia sangat membosankan. Buat masa sekarang, saya tidak akan menyarankan anda untuk membeli game ini tetapi apabila anda ingin mencubanya, sila dapatkan semasa ia dijual pada harga terendah atau mungkin bermain bersama kawan-kawan.
Untuk mendapatkan lebih banyak review mengenai game, filem ataupun teknologi, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Crime Boss: Rockay City


Razer telah Invest RM10 Juta ke dalam Inisiatif E-sports Malaysia!

Semalam kita diberitahu yang Kementerian Kewangan akan membuat inisiatif E-sports dalam Malaysia dengan wang inisiatif untuk memulakan E-sports di Malaysia iaitu RM10 Juta. E-sports yang pastinya tengah booming di Malaysia pastinya menjadi perkara yang akan di ke tengahkan oleh Kementerian Belia dan Sukan, dan untuk menunjukkan E-Sports Malaysia adalah perkara Serious, CEO Razer Min-Liang Tan telah membuat investmenr RM10 Juta kepada Kementerian Belia dan Sukan untuk E-sports Malaysia maju ke hadapan.

Bro, it's an incredibly progressive budget for Malaysia to commit MYR10M to esports for the youth and millennials. In light of that, I will also be investing MYR10M for esports in Malaysia in 2019. Let's bring esports to the next level together!

— Min-Liang Tan (@minliangtan) November 2, 2018

YB Syed Saddiq yang mahu push E-sports ke dalam Malaysia dan ini adalah salah satu waktu yang bagus kerana pelbagai Game yang akan dipertandingkan semestinya telah meningkat, YB Syed Saddiq yang memberi respon yang Positif kepada CEO Razer yang mahu membantu E-Sports dalam Malaysia. Ini adalah tindakan satu yang bagus kerana ia menunjukkan yang kita serious tentang E-Sports di Malaysia.

Thanks bro! This is a huge step in creating a bigger and more sustainable ecosystem for esports in ASEAN. https://t.co/LkXnN329Bd
— Syed Saddiq (@SyedSaddiq) November 2, 2018

Nampaknya, Rakyat Malaysia yang bermian E-Sports ni boleh bergembira selepas ni kerana Inisiatif E-Sports telah diluluskan. Apa-apa pun, harap-harap E-Sports Malaysia boleh terus berkembang sehingga ke Peringkat Dunia!
Jangan lupa untuk ikuti kami di TikTok!
  @gamersantaimy
Tags: belanjawanEsportseSports MalaysiarazerSyed Saddiq


Gameplay & watak JRPG Gate of Nightmares diumumkan, reka bentuk oleh pencipta Fairy Tail!

Hari ini, Square Enix mengeluarkan info baru untuk Gate of Nightmares, sebuah JRPG mobile baru yang mempunyai reka bentuk dari Hiro Mashima. Permainan ini asalnya diumumkan pada bulan April lalu untuk iOS dan Android, dan jika anda tidak kenal dengan hasil karya Mashima-sensei, dia adalah mangaka di sebalik siri Fairy Tail dan Edens Zero. Anda boleh menonton video gameplay Gate of Nightmares di bawah, yang memperkenalkan kesemua 19 watak dan menunjukan sistem pertempuran rasmi:

Berikut adalah watak tambahan yang didedahkan:

1 of  5

-
+

1 of  5

-
+

1 of  6

-
+

Selain gameplay Gate of Nightmares, Square Enix juga merekrut pengguna untuk ujian beta khas di Jepun, yang akan bermula dari 1 Julai hingga 12 Julai. Pada masa ini, Gate of Nightmares hanya diumumkan untuk Jepun dan tidak mempunyai tarikh pelepasan rasmi. Square Enix tidak memberi sebarang info tentang pelancaran global, tetapi kemungkinan besar akan dikeluarkan di seluruh dunia pada tahun ini.

Baca liputan lama kami tentang permainan di SINI termasuk sinopsis dan biodata watak utama.
Sumber – Dengeki Online
Jangan lupa untuk ikuti kami di TikTok!
  @gamersantaimy
Tags: AndroidGate of NightmaresHiro MashimaiOSMobilesquare enix


Final Fantasy 16 ditangguh hampir setengah tahun kerana COVID-19!

Naoki Yoshida, produser untuk game RPG Final Fantasy 16 telah mengiarkan kenyataan pada akaun Twitter rasmi game itu bahawa game FF16 terpaksa ditangguhkan atas sebab-sebab  yang berpunca daripada pandemik COVID-19. Disebabkan itu, ia telah melambatkan kerja-kerja pembangunan game itu hampir setengah tahun. Pada asalnya, Square Enix ingin mendedahkan lebih banyak maklumat mengenai game tersebut pada tahun ini, tetapi ianya ditangguhkan pada musim bunga 2022.

A message from Final Fantasy XVI producer Naoki Yoshida. #FF16 #FFXVI pic.twitter.com/qtfJUUp6LA

— FINAL FANTASY XVI (@finalfantasyxvi) December 27, 2021

Selain itu, Yoshida juga menerangkan beberapa isu berkenaan pembangunan Final Fantasy 16 dengan lebih terperinci. Berikut adalah kenyataannya:
Sebagai game terbaru untuk siri FINAL FANTASY yang sedang dibangunkan untuk PlayStation 5, Final Fantasy 16 telah mengumpulkan pasukan besar yuang terditi daripada pencipta berbakat dari seluruh dunia. Walaupun bagaimanapun, dalam usaha untuk mengimbangi kesan COVID-a9, kami terpaksa mengasingkan tenaga kerja itu dengan membenarkan kakitangan menyelesaikan tugasan mereka dari rumah. Ini telah menghalang komunikasi daripada pejabat di Tokyo malah menyebabkan kelewatan dalam penghantaran aset daripada rakan kongsi dari sumber luar kami.Kami telah menghabiskan sebahagian besar tahun 2021 untuk menangani isu ini dan berharap dapat melihat impaknya pada tahun depan, yang akan membolehkan kami memberi tumpuan lebih baik pada tugasan yang ada seperti meningkatkan kualiti sumber grafik, memperhalusi mekanik tempur, menyempurnakan pertempuran individu, meletakkan sentuhan akhir pada cutscene dan menjalankan pengoptimuman grafik secara keseluruhan. Matlamat utama kami sekarang adalah untuk bermain game tersebut secepat mungkin untuk digilap sepenuhnya.Naoki Yoshida

Game Final Fantasy 16 akan dilancarkan sebagai game eksklusif di PS5. Nampaknya kita kena tunggu tahun depan untuk melihat gameplaynya serta mengenali lebih banyak watak yang akan tersedia dalam game tersebut. Adakah anda teruja untuk bermain siri terbaru Final Fantasy ini? FF 7 Remake juga baru dilepaskan di PC beberapa hari yang lalu di Epic Games Store. Jangan lepaskan peluang untuk bermain versi HD terbaru FF7!
Untuk liputan lanjut mengenai Final Fantasy, sila klik pautan ini.
Sumber: ANN
Jangan lupa untuk ikuti kami di TikTok!
  @gamersantaimy
Tags: Final Fantasy 16Naoki Yoshida


Vampyr – Game percuma untuk dituntut di Epic Games Store! Hari ini sahaja tau!

Jika ada yang tertinggal bot, Epic Games Store tengah bagi game percuma setiap hari sempena musim perayaan ini. Game percuma kali ini bertajuk Vampyr yang merupakan sebuah game aksi RPG yang dilancarkan pada tahun 2018. Seperti game percuma yang lain, Vampyr yang tersedia secara percuma dalam masa 24 jam sahaja. Jadi jangan lupa tuntut game percuma ini sebelum 25 Disember!

Dibangunkan oleh Dontnod Entertainment dan diterbitkan oleh Focus Home Interactive, Vampyr ialah game yang membolehkan pemain bermain sebagai vampire pada awal abad ke-20 London. Memandangkan ia adalah game RPG, Vampyr membolehkan anda membuat keputusan sendiri apabila melibatkan pengambilan darah dari orang dalam bandar. Sama ada anda memutuskan untuk mengambil kesempatan  daripada mereka yang lebih lemah daripada anda atau sebaliknya.  Tindakan yang anda lakukan akan memberi kesan kepada jalan penceritaan.

“London, 1918. Anda adalah Dr. Jonatahn Reid yang baru sahaja menjadi vampire. Sebagai seorang doktor, anda mesti mencari penawar untuk menyelamatkan warga kota yang dilanda selsema. Sebagai vampire, anda telah disumpah untuk memakan orang yang anda selamatkan. Adakah anda akan menjadi raksasa. Bertahan dan lawan pemburu Vampyr, mayat hidup dan makhluk lain. Gunakan kuasa anda untuk memanipulasi dan menyelidiki kehidupan orang di sekeliling anda, untuk memutuskan siapa yang akan menjadi mangsa anda seterusnya. Berjuang untuk hidup dengan keputusan anda… tindakan anda akan menyelamatkan atau membinasakan London.”

Ingat! Selepas hari ini, harga Vampyr akan kembali kepada RM109. Memandangkan ini game yang lebih mahal berbanding game percuma yang Epic berikan sepanjang minggu ini, ia amat berbaloi untuk ditambahkan dalam perpustakaan game anda.
Untuk liputan lain mengenai game percuma, anda boleh klik pada pautan ini.

RelatedPosts

[Review] Oppenheimer – Ketahui kisah disebalik pemusnah dunia yang digeruni

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Jangan lupa untuk ikuti kami di TikTok!
  @gamersantaimy
Tags: Game Percumavampyr


MSI mengadakan promosi jualan ‘Back to Office’, dapatkan diskaun sehingga RM800!

Pada 10 Oktober lalu, kerajaan bersetuju memberi kebenaran kepada netizen Malaysia yang sudah menerima vaksinasi lengkap untuk melakukan pergerakan rentas negeri bermula 11 haribulan. Secara langsung, ini bermaksud ramai para profesional yang sebelum ini bekerja dari rumah, kini harus kembali ke pejabat masing-masing. Sempena itu, jenama MSI yang mengkhususkan diri dalam komputer dan aksesori terkemuka ingin membantu seluruh netizen dengan promosi jualan MSI ‘Back to Office’!

Promosi jualan Back to Office oleh MSI menawarkan diskaun sehingga RM800 untuk komputer riba gaming manakala diskaun hingga RM400 ditawarkan untuk komputer riba produktiviti perniagaan dan pembuatan kandungan. Promosi ini sudah pun bermula dan akan berlangsung hingga 14 November! Antara produk yang dipromosikan terdiri daripada komputer riba Creator Z16 serba baru, E13FlipEvo yang direka untuk perniagaan & produktiviti, dan komputer riba gaming Stealth 15M.

Ingin pengalaman produktiviti yang lebih baik di pejabat? Jangan tunggu lagi dan klik pada pautan INI untuk membeli komputer riba MSI anda sekarang!
Pada masa yang sama, MSI bekerjasama dengan Ubisoft untuk menggandakan lagi tahap keseronokan Far Cry 6 dengan menerapkan teknologi Ambient Link yang menyatukan pencahayaan RGB dengan aksi di dalam paparan. Secara ringkas, Ambient Link akan menyegerakkan panel cahaya modular dan Mystic Light untuk produk MSI GAMING tertentu dengan gameplay yang kita lihat di skrin untuk mencipta pencahayaan realistik yang mensimulasikan skema warna permainan sambil menyerlahkan dunia Far Cry 6 ke bilik pengguna.

Seterusnya, pengguna yang membeli produk MSI Gaming terpilih boleh memuat turun Far Cry 6 Edisi Standard (PC) secara percuma. Promosi ini ditawarkan untuk masa yang terhad bermula pada 7 Oktober dan berakhir pada 31 Oktober 2021 Tempoh promosi berbeza mengikut produk dan MSI berhak untuk mengakhiri promosi apabila kehabisan kod permainan. Untuk maklumat lebih lanjut mengenai produk terpilih, sila lawat halaman promosi di SINI.
Jangan lupa untuk ikuti kami di TikTok!
  @gamersantaimy
Tags: Back to OfficeDiskaunKomputer ribaLaptopMalaysiaMSIpromosi


University of Nottingham Malaysia menggunakan NVIDIA DGX A100 untuk memajukan penyelidikan dan pengajaran AI

Pada hari ini, NVIDIA telah mengumumkan bahawa University Nottingham Malaysia (UNM) sebagai organisasi pertama di negara ini yang menggunakan sistem NVIDIA DGX A100 untuk menyediakan pengkomputeran prestasi tinggi (HPC) yang diperlukan untuk penyelidikan, pengajaran dan pembelajaran kecerdasan buatan (AI).

Sistem DGX akn mula beroperasi pada akhir Februari, dan pihak UNM menjangkakan untuk melihat hasil yang lebih tinggi dan peningkatan kecekapan untuk penyelidikan bagi ahli akademik, termasuk pelajar prasiswazah dan pasca siswazah.

UNM ialah salah satu daripada dua cawangan universiti swasta University of Nottingham yang diasaskan pada tahun 1881. Kampus ini banyak terlibat dalam penyelidikan untuk menangani cabaran global dalam beberapa bidang, yang semuanya memerlukan kuasa sumber pengkomputeran. Usaha ini termasuk AI dan analisis data lanjutan seperti penglihatan komputer, pembelajaran mesin dan pengiraan saraf.
 UNM Malaysia
Kumpulan penyelidik khas UNM yang tersokong turut menumpu pada beberapa bidang seperti membangunkan masyarakat mampan, keterangkuman di tempat kerja, nanoteknologi dan pengilangan pintar. Asia Research Institute Malaysia, Centre for Green Technologies, Future Food Malaysia, and Institute for Aerospace Technology adalah antara pengguna yang lain.
Projek penyelidikan di UNM bergantung pada teknik AI yang moden, terutamanya pembelajaran mendalam, dan menggunakan teknik berasaskan simulasi dalam pelbagai bidang aplikasi yang besar.

Untuk menangani permintaan pengiraan berat, UNM akan beralih kepada NVIDIA DGX A100, satu sistem universal untuk semua bebanan kerja AI dengan prestasi AI sebanyak lima petaflop (operasi titik terapung bagi setiap saat) untuk ketumpatan pengiraan, prestasi dan fleksibiliti. Menggunakan teknologi GPU (unit pemprosesan grafik) Multi-Instance NVIDIA, UNM akan dapat memperuntukkan keupayaan pengkomputeran secara fleksibel untuk merentas setiap bebanan kerja AI, menyokong penyelidik individu dan juga kumpulan yang besar.
Tahap Fleksibiliti Unik untuk Kes Penggunaan

Tomas Maul, Profesor Madya di Fakulti Sains dan Kejuruteraan di UNM berkata:
“NVIDIA DGX A100 sangat menarik kerana ia menggabungkan jumlah besar GPU berkuasa yang boleh dikonfigurasikan semula dan digabungkan dalam pelbagai cara mengikut keperluan pengguna. Ia menawarkan tahap fleksibiliti unik yang boleh memenuhi spektrum luas kes penggunaan kami, daripada penyelidik dengan bebanan kerja individu yang berat, kepada kelas besar pelajar sarjana, masing-masing dengan bebanan kerja yang lebih kecil.”

Sistem DGX A100 akan membantu UNM untuk memusatkan penyelesaian HPC/GPU dan menawarkan lebih fleksibiliti kepada ahli akademik dan pelajarnya untuk mempercepatkan lagi hasil penyelidikan.
Melanjutkan Keupayaan AI

Sains data kini merupakan komponen teras industri komersial, manakala permintaan untuk saintis data yang bermahir tidak dapat dipenuhi. Industri semakin banyak bergantung kepada universiti untuk menyediakan graduan yang lebih mahir.
NVIDIA DGX A100 akan digunakan untuk membantu memajukan lagi keupayaan AI komuniti penyelidikan universiti melalui NVIDIA Deep Learning Institute, yang menyediakan alatan pembelajaran kendiri untuk memajukan pengetahuan dalam bidang seperti AI, pengkomputeran dipercepatkan, sains data dipercepatkan, grafik dan simulasi.
Profesor Andy Chan, Naib Provos di Penyelidikan dan Pertukaran Ilmu di UNM, berkata “UNM menyediakan persekitaran yang sangat kondusif untuk penyelidikan kami, yang merangkumi bidang seperti pengiraan saintifik, mekanik bendalir, AI dan analisis data serta yang boleh memaklumkan idea baharu dalam perancangan bandar, alam sekitar dan penderiaan jauh. Kami juga mempunyai banyak sokongan IT, yang penting memandangkan semua komputer berprestasi tinggi yang digunakan untuk menjalankan penyelidikan kami. Ini menyediakan persekitaran yang produktif untuk kami bekerja.”
Dennis Ang, pengarah kanan perniagaan perusahaan untuk rantau Asia Pasifik, Operasi Lapangan Seluruh Dunia di NVIDIA, berkata “Masalah hari ini jauh lebih kompleks dan memerlukan kepakaran merentas domain serta set data yang sangat besar. AI kini merupakan sebahagian daripada aliran kerja penyelidikan HPC tradisional yang berkembang pesat. Dengan NVIDIA DGX A100, komuniti penyelidikan University of Nottingham Malaysia akan mempunyai kuasa HPC untuk memacu projek mereka dengan lebih cekap dan pantas untuk menjadikan dunia tempat yang lebih baik.”
Jangan lupa untuk ikuti kami di TikTok!
  @gamersantaimy
Tags: NVIDIA DGX A100University of Nottingham Malaysia


Indiana Jones 5 adalah filem terakhir Harrison Ford sebagai watak utama, umur dah 80 tahun!

Semasa acara D23 Expo tahun ini, pelakon veteran Harrison Ford -yang berusia 80 tahun- telah naik ke pentas bagi panel Lucasfilm untuk memberitahu bahawa “Indiana Jones 5” akan menjadi filem terakhir beliau di dalam peranan itu.

Harrison Ford & Phoebe Waller-Bridge received a standing ovation as they join director James Mangold on stage at #D23Expo pic.twitter.com/uUZZPOx7yf

— Indiana Jones (@IndianaJones) September 10, 2022

Dia pertama kali menjadi Indiana Jones dalam filem Raiders of the Lost Ark pada 1981, dan meneruskan peranan watak itu dalam The Temple of Doom (1984), The Last Crusade (1989) dan The Kingdom of the Crystal Skull (2008).
Memandangkan usia Ford sangat tua dan kecerdasan yang diperlukan oleh peranan tersebut amat tinggi, ramai terkejut bahawa Harrison Ford masih nekad untuk berlakon sebagai Indiana Jones.
Pada tahun lepas, ada laporan kata bahawa Ford mengalami kecederaan bahu semasa berlatih untuk adegan pertarungan dalam filem Indiana Jones, dan sebelum itu, dia patah kaki semasa penggambaran Star Wars: The Force Awakens.

Memang legend lah Harrison Ford!
Untuk soal filem pula, perbincangan tentang Indiana Jones 5 sebenarnya bermula sebelum tahun 2008, tetapi terpaksa berhenti seketika ketika Lucasfilm dijual kepada Disney pada tahun 2012. Di bawah pemilik baharunya, presiden Lucasfilm – Kathleen Kennedy secara rasmi mengumumkan bahawa mereka akan membuat filem ke-5 pada tahun 2015.
Walaupun pengumuman dibuat, ia mengambil masa beberapa tahun lagi dan beberapa perubahan di sebalik tabir sehinggalah fasa fotografi berjalan secara rasmi pada Jun tahun lepas. Selain daripada mengubah skrip dan penulis skrip, pengarah asal Steven Spielberg juga mengundurkan diri daripada projek itu pada Februari 2020.
Tiga bulan kemudian, pengarah James Mangold (Logan) telah menggantikannya dan sekali lagi, skrip terpaksa diubahkan. Selepas ditangguh beberapa kali dan gangguan akibat pandemik COVID, filem itu kini dijadualkan untuk keluar pada 30 Jun 2023.

In 2023, Harrison Ford returns as the legendary #IndianaJones. Check out this first look of the new James Mangold-directed film. pic.twitter.com/ALs82tsmXw— Indiana Jones (@IndianaJones) May 26, 2022

Apa pun, Indiana Jones 5 akhirnya akan ditayangkan di pawagam pada tahun depan, namun pawagam Malaysia masih belum mengesahkan tarikh rasmi.
Untuk membaca segala liputan kami tentang filem, sila tekan pautan ini.
Jangan lupa untuk ikuti kami di TikTok!
  @gamersantaimy